Asteon zientzia begi-bistan #237 - Zientzia Kaiera\nBerotze globala bizkortzen ari da. Hala berretsi dute Europako Copernicus programaren datuek: azken lau urteak beroenak izan dira neurketak egiten direnetik. Tenperatura beroenetan laugarrena izan da 2018ko batez bestekoa. Copernicusen mapak erakusten du tenperaturaren igoera orokorra. Halere badira eskualde batzuk tenperatura beroagoak jasan dituztenak, bereziki Artikoan, eta, zehazki, Bering itsasartean —AEBn eta Errusiaren artean— eta Svalbard uhartedian (Norvegia). Poloetan egoera oso larria da: adituek jakinarazi dute Antartikaren izotz hedadura inoizko txikiena izan dela aurten. Hain zuzen ere, 5,47 milioi kilometro koadroko hedadura neurtu dute, azken 40 urteetako txikiena. Xehetasun guztiak aurkituko dituzue Berria egunkarian.\nTalboten efektuari William Henry Fox Talbot zientzialariak eman zion izena. Kalotipoa izan zen bere ekarpen handiena. Hain zuzen ere, kalotipoaren sortze prozesu honetan optika-ikerketak egin behar izan zituen eta horri esker iritsi zen Talboten efektuaren aurkikuntza. Zer da baina? Erantzuna artikulu interesgarri honetan daukagu: fenomeno optiko mikroskopiko bat da, hots, eskala txikian gertatzen den argiaren fenomeno bat, eta argia sareta batean zehar iraganaraztearen ondorioz sortzen da.\nAste honetan, zulo beltzak protagonistak izan dira. Alde batetik, zulo beltz txiki baten ingurua kartografiatu dute Maryland-eko Unibertsitateko astronomoek eta bestetik, zulo beltzen biraketa-abiadura kalkulatzeko modua aurkitu dute eta iradoki dute zulo beltz honen biraketa-abiadura gutxi gorabehera 150.000 km/s-koa izan daitekeela. Elhuyar aldizkariak bi ikerketa hauen berri eman digu. Ez galdu!\nItsasoko kutsadura murrizteko asmoz, Europako Batasunak plastikozko lastotxo, mahai tresna eta platerak eta kotoi txotxak debekatuko ditu 2021etik aurrera. Erabilera bakarreko objektuak dira gehienak baina horiek degradatzeko 500 urte baino gehiago behar dira. Neurri horiez gain, beste batzuk hartu ditu Europako Batasunak, hala nola plastikozko produktu horien fabrikatzaileak natur guneetako garbiketak ordaintzera zigortuko ditu eta plastikozko produktu batzuetan plastikoz eginda daudela adierazi beharko da, baita horrek ingurumenean dakartzan kalteak ere, eta nola birziklatu ere zehaztu beharko da. Datu guztiak Berrian.\nKaliforniako Unibertsitateko ikertzaileek intsektuen izurriteak kontrolatzeko teknika berria proposatu dute, CRISPR teknika erabiliz: intsektuen sexua eta emankortasuna baldintzatzen dituzten geneak eraldatu dituzte. Hala, lortu dute bakarrik intsektu arrak eta antzuak sortzea. Teknika hori giza-gaixotasunen bektore diren intsektuen izurriteak ezerezteko baliabide eraginkorra izan daitekeela uste dute. Oraingoz, Drosophila ozpin-euliekin erabili dutela kontatzen digute Elhuyar aldizkarian.\nNaima El Bani Altuna paleozeanografoa aipatuz gero, datorkigun lehenengo hitza “Artikoa” da ezbairik gabe. Ez zuen espero hara espedizio batera joango zenik: “Talde batek foraminiferoekin laguntza behar zuela esan zidan, eta talde hura Artikoan ari zen, Artikoko foraminiferoekin”, azaltzen du El Banik. Bere esperientzia nolakoa izan den kontatu du ikertzaileak artikulu honetan: “Baditu zailtasunak: itsasontzi bereziak behar dira, izotza hausteko eta abar, hotz egiten du… baina oso aberasgarria da”.\nIera Arrieta, Maitematika blogaren sortzailea, elkarrizketatu dute Zarauzko Hitzan. Zientzia zehatzak maite ditu eta estereotipoak hautsiz, ikasgaia modu erakargarri batean aurkeztea da bere helburua blogaren bitartez, eta baita matematika gure egunerokotasunera ekartzea ere. Arlo honi egokitu zaion “kutsu negatiboa” ezabatu nahi du: “Abstraktua eta zerbait teorikoa balitz bezala ikasi dugu eskolan. Errealitatean, matematikaz inguratuta gaude”. Horretaz gain, berak dio matematika erakusteko modu berriak daudela orain eskoletan, baina poliki-poliki ematen ari dela aldaketa.\nInfekzioak mundu mailako arazo bilakatu dira. Batez ere, bakterio multirresistenteen agerpena igo delako eta honek tratamendu eraginkorrak ezartzea zaildu duelako. Eta hori argi ikusi ohi da gaixo kritikoetan, hamar bat aldiz antibiotiko kopuru handiagoa administratzen zaielako. Hortaz, antimikrobiano egokia aukeratzeaz gain, dosifikazioaren optimizazioa ezinbestekoa izango da tratamenduaren eraginkortasuna bermatzeko. Analisi farmakozinetiko/farmakodinamikoak dosifikazio-erregimenen optimizazioa ahalbidetzen du, tratamenduaren arrakasta bermatzen da horrela.\nTuberkulosia da heriotza gehien eragiten dituen gaixotasunetako bat; urteko, 10-15 miloi kasu berri agertzen dira eta 1.5-1.8 miloi heriotza. Caitilin Pepperellek, Wisconsin-Madisongo (AEB) Unibertsitatean, bakterioaren 552 genoma-lagin aztertu ditu eta berak gidatzen duen taldeak bakterioaren leinu-zuhaitza osatu du, jatorri geografikoa eta bakterioak mutazio bidez aldatzeko duen abiadura kontuan hartuta. Aurretik ezaguna zen zazpi familia nagusi daudela Mycobacterium tuberculosis espeziean. Zazpi horiek sortu zituena, ziur aski Afrika Mendebaldean sortu zen duela 5.000 urte. Baina zazpi familia horietatik hiru ez dira inoiz Afrikatik atera. Badirudi erromatarrek erraztu egin zutela tuberkulosiaren hedapena.\nArrain espezie batek elektrizitatea baliatzen du jasotzen duen informazio sentsoriala hobetzeko. Detektatze aktiboaren adierazpen bat dela uste dute zientzialariek. Zertan datza prozesu hori? Artikuluan azaltzen digutenez, animalia batek zentzumenen bitartez jasotako informazioaren arabera egokitzen ditu haren mugimenduak. Johns Hopkins Unibertsitateko adituek Eigenmannia virescens espeziean oinarritu dute ikerketa. Lortutako emaitzak robotikaren alorrera bideratu nahi dituzte.\nInoiz baino liztor asiarren habia gehiago kendu dituzte 2018. urtean eta ikertzaileak kezkatuta daude. Neiker-Tecnalia Nekazaritza, Ikerketa eta Garapenerako Euskal Erakundeak adierazi du oraindik ez dela asko ezagutzen animalia horren biologiari eta ohiturei buruzko alor asko, Berrian irakur daitekeenez. Eduardo Perez de Obanos Nafarroako Erlezainen Elkarteko albaitariaren ustetan 2018an eguraldiak liztor asiarraren bilakaeran eragina izan zuen. Denbora beharko da ikusteko zeintzuk diren ondorioak.\nGorka Azkune EHUko Konputazio Zientzien eta Adimen Artifizialaren saileko irakasleak Gartnerren zikloa aipatu du Berriako artikulu honetan. Zer da hori baina? Berak azaltzen digun moduan, teknologia batek bere garapenean zehar igarotzen dituen faseak erakusten dizkigu ziklo horrek eta bost fase aurreikusten dira: teknologiaren agerpena, gehiegizko arretaren tontorra, desilusioaren bailara, argitasunaren malda, eta azkenik, produktibitatearen lautada. 2018ko abuztuan plazaratu zenaren arabera, gehiegizko arretaren tontorrean neurona-sare sakonak daude eta tontorrera bidean dauden teknologiak konputazio kuantikoa, adimen artifizial orokorra eta robot adimentsuak dira. Badirudi urte berri honetan adimen artifizialak emango duela zeresana!\nAEBtako Las Vegas hirian egiten ari diren CES Kontsumorako Elektronikaren Azokan izan diren berritasunak ezagutzeko aukera duzue Berriako artikulu honen bitartez. Besteak beste, ahots bidezko laguntzaileez eta sareez gain, telebistak, prozesatzaileak eta ibilgailu eta aurikular autonomoak izan dira aurtengo berrikuntza nagusiak. Teknologia gailuak maite dituztenentzat hau da artikulurik aproposena. Ez galdu!\nPlaken tektonikaren teoria XX. mendeko 60ko hamarkadan proposatu zen, XX. mendeko aurkikuntza zientifikorik nabarmenenetakoa izan zen. Teoria horri buruzko aurkikuntzak paleomagnetismotik eta ozeanografiatik etorri ziren. Jason Morganek eta Dan Mckenziek, nork bere aldetik, plaken tektonikaren teoria proposatu zuten, 1967 eta 1968 urteetan, hurrenez hurren. Biek proposatzen zutena zera zen: plaka zurrun batzuek Lurraren azala estaltzen zutela. Plaka horiexek ziren Lurraren azalaren egitura-ezaugarri benetan garrantzitsuak, eta ez mendiak edo ozeanoak. Zientzialarien komunitateak oso azkar onartu zuen teoria hori.\nClara Marin psikolinguista elkarrizketatu dute Berrian. Europako Ikerketa Zentroak 1,9 milioiko diru laguntza eman dio hizkuntza bakoitzak eta elebitasunak haurrei irakurtzen ikastean nola eragiten dien aztertzeko. Basque Center on Cognition Brain and Language gunean egiten du lan Marinek eta pozik dago jaso zuen diru-laguntzagatik. “Dislexia eta halako nahasmenduak atzeman eta osatzeko balio praktikoa izango du gure ikerketak, eta hizkuntzak ikasteko orduan, esaterako, erabakitzeko zein den metodorik eraginkorrena ikasteko, entzunez edo idatziz, soinuen errepresentazioak egonkortzeko”, azaltzen du.\nArgitalpen-data: 2019/01/13 · Atala: Dibulgazioa, Zientzia begi-bistan


Irekia Eusko Jaurlaritza - Gobierno Vasco :: Eusko Jaurlaritzak deklaratu du premiazkoa dela Bilbo Bizkaia Uren Partzuergoak okupatzea "Markina-Xemeingo Ibazeta-A zundaketaren eraikuntza-proiektuak" eragindako ondasunak (2014-09-02(e)ko Kontseiluan hartutako erabakiaren laburpena)\nEusko Jaurlaritzak deklaratu du premiazkoa…\nDekretua zeinaren bidez urgentziako deklaratzen baita Bilbao Bizkaia Ur Patzuergoak, nahitaez desjabetzeko, honako eskubide eta ondasunak okupatzea: IBACETA-A zundaketaren eraikuntza proiektua (Markina-Xemein) burutzeko beharrezko ondasun eta eskubideak.\nEusko Jaurlaritzak deklaratu du premiazkoa dela Bilbo Bizkaia Uren Partzuergoak okupatzea, nahitaezko desjabetzearen ondorioetarako, Markina-Xemeingo IBAZETA-A zundaketaren eraikuntza-proiektuak eragindako ondasunak eta eskubideak.\nBilbo Bizkaia Uren Partzuergoak Markina-Xemeingo IBAZETA-A zundaketaren eraikuntza-proiektua izeneko espedientea egin eta onartu ondoren, adierazi zuen beharrezkoa zuela proiektua gauzatzeko lursail guztiak erabilgarri izatea. Okupazioa geroraezintzat jotzen da; lehorte-garaietan, Artibaiko arroan, edateko ur gehiagoren hornikuntza bermatzeko. Zerbitzu teknikoek ondorioztatu dutenez, ez dago hirigintza arloko oztoporik espedientea izapidetzeko.\nEusko Jaurlaritzak deklaratu du premiazkoa dela Añarbeko Uren Mankomunitateak Okupatzea "Zubieta (Donostia) altan hornitzeko sistema berriko trazadura" izeneko proiektuko ondasunak (2014-09-02(e)ko Kontseiluan hartutako erabakiaren laburpena)\nEusko Jaurlaritzak oniritzia eman dio Bilbao Bizkaia Uren Partzuergoari Nerbioi-Ollargan-Beteluri hoditeriaren euste-proiektuaren eraginpeko ondasunak okupatu ditzan. (2015-09-29(e)ko Kontseiluan hartutako erabakiaren laburpena)\nDekretua, zeinaren bidez urgentziako deklaratzen baita Bilbao Bizkaia Ur Patzuergoak, nahitaez desjabetzeko, honako eskubide eta ondasunak okupatzea: San Esteban auzoko (Galdames) saneamendu proiektua burutzeko beharrezko ondasun eta eskubideak. (2014-12-23(e)ko Kontseiluan hartutako erabakiaren laburpena)\nEusko Jaurlaritzak oniritzia eman dio Aulestiko HUA eraikitzeko lursailak okupatzeari. (2015-06-23(e)ko Kontseiluan hartutako erabakiaren laburpena)\nEusko Jaurlaritzak adierazi du premiazkoa dela lurrak okupatzea «Santa Clarako urak eta Delikako biltegia elkartzeko eta Santa clara eta Landatas artean ura eramateko proiekturako» (Gobernu Bilera 2016-02-16)\nDekretua, zeinaren bidez urgentziako deklaratzen baita Bilbao Bizkaia Ur Patzuergoak, nahitaez desjabetzeko, honako eskubide eta ondasunak okupatzea: Gurutzeta-Errontegi hoditeriatik Barakaldorako hartune-kutxatilak proiektua burutzeko beharrezko ondasun eta eskubideak. (2014-01-21(e)ko Kontseiluan hartutako erabakiaren laburpena)\nDekretua: Urgentziako deklaratzen da Bilb.Bizkia Ur Patzuergoak, nahitaez desjabetzeko, honako eskubide eta ondasunak okupatzea: Boluetan Nerbioi ibairen ur ponpaketa berritzeko eta energia elektrikoa ekoizteko baliatutako Arratia ibaiko 4.500 litro segundoko emaria aprobetxatzeko proiektua burutzeko beharrezko ondasun eta eskubideak. (2014-04-15(e)ko Kontseiluan hartutako erabakiaren laburpena)\nDekretua, zeinaren bidez urgentziako deklaratzen baita Bilbao Bizkaia Ur Patzuergoak, nahitaez desjabetzeko, honako eskubide eta ondasunak okupatzea: Plentziako (Ganbe-Gorliz) hornikuntzarako lehen mailako sareko hodia berritzea proiektua burutzeko beharrezko ondasun eta eskubideak. (2014-09-30(e)ko Kontseiluan hartutako erabakiaren laburpena)


Gasteizko geografiaren eragina mugikortasunean (I): jarduera ekonomikoen banaketa - - Alea.eus\nAsier Sarasua Garmendia 2017-04-10 11:04\nGasteizko Udalak Mugikortasun Iraunkorraren eta Espazio Publikoaren Plana ebaluatu duen txosten bat argitaratu du, eta bertan datu interesgarriak eman dira mugikortasun-moduetan hiriaren egiturak duen eraginaren inguruan.\nLehen artikulu honetan, ikusiko dugu jarduera ekonomikoak (dendak, lantegiak, profesionalen bulegoak, etab.) non eta nola dauden kokatuta, eta horrek mugikortasuna nola baldintzatzen duen.\nMugikortasun Iraunkorraren eta Espazio Publikoaren Planaren ebaluazio-txosten hori hemen kontsulta daiteke.\nHiriko jarduera ekonomikoak herritarrak mugitzeko arrazoi nagusietako bat direnez, argi dago erlazio zuzena dagoela jardueron banaketa geografikoaren eta mugikortasun-moduen artean. Alde batetik, jardueren dentsitatea erabakigarria da garraio-modu bat edo beste bat hautatzerakoan: dentsitate handiagoa dagoen tokietan, errazagoa da kalera irten eta oinez iristea denda batera, medikuarenera, gizarte-etxe batera eta, oro har, egunero erabiltzen diren oinarrizko zerbitzuetara; dentsitate txikiagoekin, berriz, automobila edo garraio publikoa behar dira jardueren eskaintza erakargarria duen guneren batera iristeko.\nUdalak badu udalerriko jarduera ekonomiko guztiak biltzen dituen datu-basea, Jarduera Ekonomikoen Zerga (JEZ) deritzona. Tresna horren bidez, Udalak jarduera bakoitzaren ezaugarriak erregistratuta ditu, eta eguneratuta mantentzen ditu beti, horixe baita udal zergak biltzeko erabiltzen duen erregistroa. Jarduera bakoitzerako, zein motatakoa den eta zein helbidetan kokatua dagoen daki Udalak, beste hainbat daturen artean. Informazio hori erabilita, jardueren banaketa geografikoa mapa baten gainean irudika daiteke, bai jarduera multzo osoa hartuta bai mota jakin batekoak hartuta.\nJardueren kontzentrazioa askoz handiagoa da Gasteiz erdialdean eta txikiagoa auzo berrietan\nArtikulu honetan ageri den lehen mapan, Gasteizko jarduerak geografikoki nola dauden banatuta ikus daiteke. Jarduera ekonomikoen kontzentrazioa kolore gorriaren bidez adierazi da: gorri ilunagoak jarduera gehiago daudela esan nahi du, eta gorri argiagoak jarduera gutxiago. Kontuan izan behar da jarduerak ez daudela tamainaren arabera bereizita eta, beraz, langile asko dituzten jarduerek -batez ere industrialdeetan daudenek, esaterako Michelinek edo Mercedesek- langile bakarraz osaturiko jardueren pisu bera dutela mapan. Hortaz, ez du balio industrialdeetako jarduera ekonomikoa analizatzeko, baina bai kalean herritarrei eskaintzen zaizkien jardueren ikuspegi globala jasotzeko. Dendak, profesionalen jardunbideak, banketxeak, taberna eta jatetxeak, etab. non metatzen diren ongi beha daiteke mapan.\nDesberdintasun nabarmena ikus daiteke hiriaren erdialdean dauden guneen eta auzo berrietan daudenen artean. Gero eta ohikoagoa da entzutea hiriaren erdialdea jarduera ekonomikoez husten ari dela, eta auzo periferikoetara mugitzen ari direla dendak. Mapari begiratuta, ordea, jarduera gune nagusia oraindik ere Zabalgunea dela ikusten da, eta ez dirudi egoera hori aldatuko denik. Eduardo Dato eta Alaba Jeneralaren kaleen bidegurutzeak erakusten du gorririk ilunena, 200 jarduera ekonomikotik gorako metaketa adierazten duena. Oro har, jardueren dentsitate oso handia dago Zabalgune osoan, bai eta Alde Zaharraren hegoaldean eta Gasteiz hiribideko hainbat gunetan.\nGorri argiagoz, baina hala ere jardueren dentsitate handia adieraziz, hiriaren erdigune ia osoa ageri da: Pilar, Koroatzea, Anglo-Vascoa, Arana, Babesgabetuak, San Martin, Adurtza... Eredu horretatik kanpo daude, ordea, garai bertsuan sortu baina beste irizpide batzuk erabilita eraiki ziren auzoak. Zaramagan, esaterako, jarduerak auzoa egituratzen duten bi kale nagusietan pilaturik ageri dira. Etxebizitza bakarreko kale gehiago dauden tokietan -Judimendi hegoaldea, Batan- edo eraikin garaiak baina oso sakabanatuak daudenetan -Gazalbide, esaterako- ia ez da jarduerarik antzematen.\nAuzo berrietan, Lakua barne, irudiak kolore gutxiago du, eta kolorea biziagoa den guneetan, modu kontzentratuagoan ikusten dira jarduerak. Multzo horretan daude Lakua bera, Zabalgana eta Salburua. Puntu gorriak beha daitezke kale nagusiek bidegurutzeak osatzen dituzten tokietan, biribilguneetan alegia. Ezaugarri hori betetzen duen toki bat aipagarria bada, El Boulevar merkataritza-guneak osatzen duen erakargune handia da. Gasteiz osotik jendea erakartzera iristen da merkataritza-gune erraldoi hori.\nAuzo berrietan dagoen jarduera-banaketa horrek inpaktu esanguratsua du populazioak tokietara iristeko erabiltzen dituen moduetan. Jarduerak kontzentratuago eta biribilguneetan egoteak automobilaren erabilera sustatzen du, oinezko bidaien kaltetan.\nJarduera- eta populazio-banaketaren arteko erlazioan, badago irisgarritasun txarra duen jende multzo handi bat\nLehen mapan jardueren banaketa orokorra ikusi da, eta horrek informazio interesgarria eskaintzen du; baina interesgarriagoa da jardueren eta populazioaren artean zein harreman dagoen ikertzea. Bigarren mapan erlazio hori erakusten da. Adibide horretarako ez dira jarduera ekonomiko guztiak erabili, baizik eta herritarrentzat oinarrizko zerbitzuetako bat ematen dutenak: dendak. Mapan, zirkulu bakoitzak etxebizitza-bloke bakoitzeko populazioa adierazten du. Zirkulua handiagoa da biztanle-kopurua handiagoa bada. Bestalde, zirkuluaren koloreak erakusten du bloke bakoitzeko biztanleek zenbat saltoki dituzten 100 metro baino gutxiagora.\nMaparen koloreak aztertuta, argi geratzen da etxetik hurbil denda gehien duen jendea non bizi den: Alde Zaharraren hego-mendebaldean, Azoka Plazaren inguruan, eta Alde Zaharraren ipar-ekialdean, Koroatze auzoan eta haren inguruetan. Oro har, hiriaren erdialde osoak du denden kopuru nabarmena. Beste muturrean, berriz, hiriko auzo periferikoak daude: San Martin auzoan hasi eta Zabalganeraino hedatzen den gunea, Lakuaren iparraldeko erdia Ibaiondoraino, eta Salburua ia osoa. Denda eskasia are handiagoa da auzoon ertzera hurbildu ahala, eta badaude Mariturrin, Arkaiaten, Ibaiondon... etxetik hurbil denda bakar bat ere ez duten etxebizitzak.\nPopulazioaren banaketa geografikoa (aurreko batean aztertu genuena) eta denden kokapena gurutzatuta ikus daitekeenez, 11.000 gasteiztar inguruk ez dute dendarik etxetik hurbil, beste 26.000ek bost baino gutxiago dituzte, eta 30.000 inguruk hamar baino gutxiago. Hortaz, 67.000 bizilagun daude (Gasteizko populazio osoaren % 27) oinez egin ahal den distantziara hamar denda baino gutxiago dituztenak. Sailkapenean mota guztietako dendak eta zerbitzuak sartuta daudela kontuan hartzen bada, eta hamar denden kopurua eguneroko oinarrizko zerbitzuak oinez eskuratzeko minimorik minimoena dela kontsideratzen bada, esan daiteke biztanleen ia heren batek ezin dituela eguneroko erosketa eta zerbitzuak oinez jaso, eta beraz, automobila behar duela. Badaude beste garraio-modu alternatibo batzuk biztanle horientzako, esaterako bizikleta edo garraio publikoa, baina ez dute ibiltzearen edo autoaren malgutasuna: bizikletaz, adibidez, ezin dira zama handiak garraiatu oro har; eta garraio publikoak, berriz, ez du herritarra beti behar duen tokira eramaten.\nBeraz, auzo berrietan garatu den dentsitate txikiko hirigintzak jardueren dentsitate txikia izatea eta haiek errepide bidegurutzeetan kontzentratzea eragin du, eta horrek zaildu egiten du automobil pribatuaren erabilera gutxituko duten modu alternatiboak sortzea.\nAsier Sarasua Garmendia 2017 api 15 Gasteiz


900 84 01 20, Kontsumobideren telefonoa herritarrentzako arreta hobetzeko - KontsumoBIDE-Kontsumoko Euskal Institutua\nKontsumobidek kontsumitzaileentzako arreta-linea bat jarri du martxan, deiak zentralizatu eta dagokien sailetara bideratzen dituena, deiaren jatorri geografikoaren eta kontsumitzaileak egin nahi duen kudeaketaren arabera.\n900 84 01 20 telefonoak hobetu egingo du kontsumitzaileentzako arreta, eraginkortasun handiagoa eta erantzun hobeagoa eskainiko baititu Kontsumobiden jasotzen diren deietan.\n900 linea hau ondoko zerbitzu hauetarako aktibatzen da:\nKontsumoari buruzko kontsultak.\nAldez aurreko hitzordu-eskaera.\nKontsumo-erreklamazioei buruzko informazioa.\nKontsumo-denuntziei buruzko informazioa.\nErreklamazio-orriei buruzko kontsultak.\nZehaztutakoak ez bestelako gaietarako, Kontsumobiderekin harremanetan jartzeko telefonoek eta ohiko moduek orain arte bezala jarraituko dute. Lehendik ezarri zen agendaren aplikazioa www.kontsumobide.eus web-orrian, hitzordua aldez aurretik eskatzeko.\nGainera, erreklamazioak eta denuntziak aurkezteko eta online kontsultak egiteko modalitate berri bat jarri zen martxan web-orrian. Horrela, bikoiztu egiten ziren online tramiteak egiteko bideak: ziurtagiri edo identifikazio digitalarekin eta besterik gabe NAN eskaneatuta.\nLinea berri honekin, Kontsumobidek sendotu egiten du Euskadiko kontsumitzaileen eskubideen defentsa eta haiekiko harremana hobetzearen alde egina duen apustua.


Arrasate Telebista sortu zela 25 urte bete dira gaur - Arrasate - Goiena.eus\nArrasate Telebista sortu zela 25 urte bete dira gaur\nJon Berezibar 2015-02-13 09:20\nAEDk eta Arrasateko Udalak bultzatu zuten lehen tokiko euskarazko telebista. Askok erotzat hartu bazituzten ere, Arrasateko euskalgintzak berriz asmatu eta mende laurdena geroago, argi ikusten da euskal hedabideetan aitzindari izan zirela beste behin ere. Oroimena jaso eta aitortza egiten die lantaldeari eta sustatzaileei gaurko Puntua-n aurkituko duzuen erreportajeak.\nArrasate Telebistako lehen lantaldea, 1990ean. Kazetari eta teknikari gazteen irudiak, euskalgintzako kideekin.\nKoldo Rodriguez izan zen lehen aurkezlea. Fraidea zen eta San Viator eskolako irakalsea. ATBk denok ezagun ditugun makina bat aurkezle izan zituen: Jon Sarasua, Josemari Velez de Mendizabal, Mikel Irizar, Jose Luis Ezkurra...\nZuzenekoak Seber Altubetik. Bere apaltasunean, zuzenekoak ere egiten zituen ATBk kaletik. Egoitzak Seber Altube plazara ematen zuela aprobetxatuta, ordu batzuerako saioa egiten zuten, adibidez, sanjuantean.\nGaurko Puntua-n erreportaje zabala aurkituko duzue argazki zaharrekin, protagonistekin...


Page active : Natura ondarea eta bioaniztasuna\nEuskal natura ondarea bioaniztasun bikainekoa da eta ingurune eta paisaia mosaiko bat du, harkaitz itsas hegitik mendialdeko bizilekuetaraino, ur inguruneak eta hezeguneak ere tartean, eta lurraldearen nortasunaren zutabeetako bat da.\nEuskal landarediak ondare bezala balio handikoak diren espezie anitz ditu, batzuk endemikoak. Iratzeak, landare haragijaleak, goroldioak eta likenak anitz eta kaliate handikoak dira Euskal Herrian. Itsas ertzeko uharrietan ere badira itsas belar bakan eta bereziak, Atlantikoaren zona horretatik at beste inon ez daudenak. Euskal Herriko landare espezie bikain gehienak itsasertzean, mendialdean, hezeguneetan eta muino idorretan daude.\nGisa berean, egoera geografiko berezi horrek aberedi bakan eta ondare balio handikoa izatea laguntzen du. Euskal itsasertzean eta Piriniotako mendigunean dagoen aberediak abere espezie enblematiko anitz ditu. Espezie batez ere piriniotar horien arteko batzuk bakan edo enblematikoak dira: kantauriar sugegorria, basoilarra, okil gibelnabarra, Pirinioetako desmana, gauenara edo intsektu espezie anitz, etab.\nEuskal Herria migrazio bide garrantzitsuetan kokaturik da, hala itsas aberediari dagokionean nola hegaztienari dagokionean, eta hartara, erantzukizun handia du espezie migratzaileen babesteko.\nSOAK-FR.pdf pdf / 16 pages / 1,57 Mo\nLurraldean ditugun ekologia jokagaien lekukotasuna ematen digute Euskal Herrian ditugun Natura 2000 sarearen barnean kokatu gune anitzek. Sare hori Europako naturaguneen multzo bat da, lurrekoak nola itsasokoak, dituzten abere nola landare basa espezieen bakantasunarengatik edota andeagarritasunarengatik nabarmen direnak, bai eta haien bizilekuak ere. Euskal Elkargoaren lurraldean 31 gune ditugu dela aberedi eta landaredi zuzentarauaren pean (10), dela hegaztien zuzentarauaren pean (21).\nNatura 2000 sarea Pirinio Atlantikoetan\nEuskal Elkargoaren natura ondarearen eta bioaniztasunaren aldeko programa\nGauzak horrela, Euskal Elkargoak hiru erronka ditu:\nNatura ondarearen behaketaren iraunaraztea eta ezagutzaren partekatzea,\nLurraldearen garapen eta antolaketa politiketan natura ondarea kontuan hartzea,\nNatura ondarea bere osotasunean bere egin dezaten jende guztiek.\n«Euskal Herria Energia Positibodun eta Hazkunde Berdearen aldeko Lurralde» labela lortzeko lehen ekintza programa batek estrategia plan bat egin zuen 2017 hondarrean, 4 lan ardatzen inguruan:\n1. ardatza: Natura ondarearen ezagutzaren partekatzea garatzea\n2. ardatza: Natura ondarea lurraldearen garapen eta antolaketa politiken oinarria izan dadila\n3. ardatza: Ekosistemek tokiko ekonomia adarretara ekarri zerbitzuak kontuan hartzea\n4. ardatza: Natura eta kultura ondareen arteko bitartekaritza eta loturak sendotzea\nNatura ondarearen atarirako esteka\n2021eko garapen iraunkorraren txostena\npdf / 55 pages / 4,23 Mo\nPublié le 01 uztaila 2022\npdf / 200 pages / 4,55 Mo


Kaiarriba Donostiarra zureago egin dezaketen 11 datu eta Altzolako Ura\nHome | El Agua Deportiva | Kaiarriba Donostiarra zurea egingo duten 11 datu\nKaiarriba Donostiarra, zurea!\nKaiarriba Donostiarra ilusio haundiarekin ekiten dio 2018. urteko denboraldiari, laster zure babesarekin.\nArraunzale, Altzolako iturburuan 11 datu bildu ditugu Kaiarriba Donostiarra zureago egingo dutenak.\nKaiarriba Donostiarra nesken tripulazioa, guztiak batera.\nKaiarraiba Donostiarra zureago egingo duten 11 datu\nKaiarriba-Donostiarra 2007an gauzatzen da UrKirolak, Donostia Arraun Lagunak eta Donostiako Udala bitarteako. Ondoren, Fortuna eta Kiriko elkarteetako arraunlariak bilduko zaiolarik.\nKaiarriba Donostiarra patroiaren esanetara saioan.\nKaiarriba-Donostiarra Donostia ordezkatzen duen bateratu trainerua da, club ezberdinak eta babes instituzionalak bat egiten dutena.\nKaiarriba Donostiarrako neskak Pasaiako portuan.\nAdministrazio efektuetara, C.D.R. Kaiarriba da berezko izena (egungo legediak Donostiarra izeneko clubik galerazten bait du).\nEstropada batetan palada bakoitzak berebiziko garrantzia du.\nKaiarriba – Donostiarrak 15. Kontxako bandera eskura dezake donostiar hiritarrentzat. Hiriko 10 elkarte dira sekula Kontxako banderan lehiatu direnak, guztira 14 alditan garaile atera direlarik 1.879a geroztik.\nTrainerua gobernatzea taldelana da, bandera bakoitza lan horren onarpena.\nKaiarriba-Donostiarra elkarteak 2017an kaleratu zuen nesken trainerua. Nesken 3. traineru donostiarra, Ur-Kirolak 2009an eta Arraun Lagunak 2015ean atera zutenak geroztik.\nMarduk Photography facebook-ean eskuratu Kaiarriba – Donostiarra emakumeak.\nFrancisco Zubiaurre Cabañas, “Kiriko”, (Getaria, 1867-1926) donostiar arraunaren patroi ospetsuenetakoa izan zen. Kontxako bandera hirian bertan gera zedin aldi gehien lortu zuena, 5 alditan zehatz-mehatz.\nKaiarriba Donostiarra Pasaiako bokanatik itsas zabalerat.\nKirikok asmatu zuen ziaboga emateko modu modernoa, brankako arraunarekin.\nMarduk Photography facebook-ean eskuratu Kaiarriba – Donostiarra ziabogarako prest.\n2017a garrantzi haundiko urtea izan da Kaiarriba-Donostiarra elkartearentzat. Helmugatzat gizonezkoen arraunaren lehen maila – Euskolabel Liga – ezarri eta igoera lortzeaz batera, emakumezkoen trainerua kaleratu eta sendotzea lortu bait da.\nDonostiako hiriak bere emakumeak traineruan ikusteko aukera berreskuratu du.\nKaiarriba – Donostiarra elkarteak Salamanca Pasealekuaren 13.ean du bere egoitza. www.donostiarra.eus da bere webgunea eta hauek ditu sareak facebook, twitter eta instagram. Jarrai itzazu.\nJarraitu Kaiarriba Donostiarraren ubera sarean.\n2016tik hona Kaiarriba – Donostiarraren tripulazioak Altzolako Ura dute hidratatzeko, munduko Ur Mineral Natural orekatuena, Alzola Basque Water.\nKaiarriba Donostiarraren emakumeak Altzolako Ura dute lagun.\nAlzola Basque Water – Altzolako Ura ordezkatzen dugunok Donostiako kaleetan barneratzen gara hiritarren artean osasuna banatzeko asmoz. Uraren Kultura eta Ur Mineral Naturalak gure organismoan dituen onurak zabalduz.\nAlzola Basque Water – Altzolako Ura Donostiako kaleetan. Errezeta duen Ur Mineral Naturala.\nDonostiarra Kaiarriba Kontxako Banderaren lehian izango dugu aurten ere, joera eraberrituari eskerrak Donostiako zalegoa ilusioz pozarren…


MUk bihar banatuko dizkie diplomak ingeniaritzako espezializazioa egin duten hainbat ikasleei - Arrasate - Goiena.eus\nMUk bihar banatuko dizkie diplomak ingeniaritzako espezializazioa egin duten hainbat ikasleei\nMaider Arregi 2008-04-24 17:54\nMondragon Unibertsitateak diplomak emango dizkie bihar, apirilak 25, hainbat ingeniaritza-espezialitatetako 2. zikloko 187 ikasleri. Ekitaldia Arrasateko Amaia Antzokian 18:00etan izango da. Unibertsitateko Goi Eskola Politeknikoko zuzendari Vicente Atxa Uribek emango dio hasiera ekitaldiari, eta Mondragon Unibertsitateko errektore Iosu Zabalaren hitzekin bukatuko da.\nTitulua jasoko duten ikasle kopuruari dagokionez, 65 industria-ingeniaritzakoak dira, 39 industria-antolaketako ingeniaritzakoak, 35 informatika-ingeniaritzakoak, 27 automatikako eta industria-elektronikako ingeniaritzakoak, eta 21 telekomunikazio-ingeniaritzakoak. Ekitaldi akademikoan zehar, Mondragon Unibertsitateko 12 doktoreri ere emango zaizkie diplomak.\nEskaintza, Europakoarekin bat\nMondragon Unibertsitateko Goi Eskola Politeknikoa ingeniaritzako eta gizarte-zientzietako zortzi titulazio eskaintzen hasiko da hurrengo ikasturtean. Titulazio horiek guztiak Europako eskaintzarekin bat datoz. Izan ere, Mondragon Unibertsitatea da Europako eskaintzarekin bat datozen titulazioak emango dituen euskal unibertsitate bakarra. Honako hauek dira aipatutako titulazioak:\n- Industria-ingeniaritzako gradua / Industria-teknologietako ingeniaritza + Industria-ingeniaritzako masterra.\n- Telekomunikazio-ingeniaritzako gradua / Oinarrizko teknologietako telekomunikazio-ingeniaritza + Telekomunikazio-ingeniaritzako masterra.\n- Ingeniaritza mekanikoko gradua.\n- Industria-elektronikako eta automatikako ingeniaritza-gradua.\n- Industria-antolaketako ingeniaritza-gradua.\n- Informatika-ingeniaritzako gradua.\n- Industria-diseinuko eta produktuen garapeneko ingeniaritza-gradua.


Anbulantziak gurutzean: gerran Nikolaev-en erreskatatzaileak izatea\nBy Cristiano Antonino\t Azken aldaketak 16 daiteke, 2022\nSutan lan egitea: Nikolaev-en anbulantzia-taldeen jarduerak Errusiar Federazioaren inbasioan baldintza larrietan eta arrisku pertsonal handietan egiten dira.\nNikolaev-en hiru anbulantzia geltoki erre zituzten, mediku-talde batek lurralde okupatuan lan egiten du, autoen %20 egoera larrian dago.\nBaldintza horietan, Mykolayiv Larrialdietarako Arreta eta Hondamendien Medikuntzarako Zentroa bere ohiko funtzionamendu modua mantentzen saiatzen ari da.\nZein baldintzatan anbulantzia medikuen lana are gehiago larriagotu egiten da ibilgailuen eta medikuen egoeragatik ekipamendua.\nNikolaevko larrialdi eta hondamendien medikuntza zentroan Nikolaevskaya 23an, 11 mediku taldek egiten dute lan egunero\nErreskate gidariak medikua berreskuratzen du eta paramedic deialdian.\nHorrelako sei geltoki daude hirian, eta horietako hiru etengabe sutan daude.\n«Apirilaren 4an, Nikolaev Haurren Ospitalean, tiro egin ziguten.\nGure anbulantziak kaltetuak izan ziren, haien artean anbulantzia berri bat zegoen, gure laguntzara joan zena.\nBeldurra izan zen, ona da inor zauritu ez izana», esan zuen anbulantziaren kabinako paramediku adineko batek.\nDmytro Myronenko erreskate gidariak ondo gogoratzen du eguna.\nHaren autoa hondatu zen apirilaren 4an.\nApurtutako faroak jada aldatu dituzte, baina haizetako eta leihoek bonbardaketa gogorarazten diote oraindik.\n«Operazio batetik itzuli nintzen eta artilleriaren bonbardaketa hasi zen.\nSinets iezadazu, gaur ebakuntza bat ahalik eta azkarren egin eta brigadarekin batera kalterik gabe itzuli nahi dut», esan zuen Dmytro Myronenko anbulantzia gidariak.\nDmytro Kovalshchyk, paramedikuak, dio talde batekin hamar aldiz joan daitekeela txanda bakoitzeko.\nGaixo zibilak eraman dituzte.\nBeste mediku talde bat deitzen ari da, udalak laguntza behar du.\nDeiaren ostean, Angela Slavgorodskaya doktoreak kontatzen du zein zaila den gerran lan egitea.\nErronka hunkigarriena gogoratzen du.\n«Herrietara joaten ginen.\nEz dut gogoan nola deitzen zen, Bashtansky eraztunaren atzean dagoen herri txiki bat.\nArritmia bat besterik ez zen, urrunean entzuten zen borroka zegoela: hasiera besterik ez zen.\nJoan ginen, gaua zen, heldu ginen: argi elektrikorik ez.\nBada, kotxean sartu eta abiatu orduko, tankeak hurbildu gintuzten, tiroka», kontatzen du Angela Slavgorodskaiak.\nNikolaev eremuan, 70 anbulantziaz osatutako 25 talde ari dira lanean\nMedikuntzako langileen kopurua % 20 murriztu da.\nAnbulantzia medikuek bigarren lerroko mediku langile gisa lan egiten dute orain.\nErrusiako eskala handiko inbasioa hasi zenetik, medikuek militarrekin ere lan egin dute babeserako, Andrei Samoilov Larrialdietarako Zaintzarako eta Hondamendien Medikuntzarako Nikolaev Zentroko zuzendariak dioenez.\n«Eskualde okupatua dugu: Snow Maiden da, okupazio eremuan brigada bat dago, baldintza zailetan, ia komunikaziorik gabe.\nBehar duten guztiaz hornitzen dira.\nHainbat kasu egon direlako atera ahal izan diren eta sendagaiak eta erregaiak hornitu ahal izan ditugulako, eta herritar boluntarioek ere erregaia ematen diete”, – kontatu du Andrey Samoilovek.\nLarrialdi eta hondamendien medikuntzarako Nikolaev zentroak ohi bezala funtzionatzen jarraitzen du, lege martzialaren baldintzetara egokituz.\nHau da lurreko eremu horretan salbatzaileen egoera.


Irekia Eusko Jaurlaritza - Gobierno Vasco :: EHAA xedapena 201801530\nHurrenkenaren zenbakia: 201801530\nHezkuntza, Unibertsitate eta Ikerketa Sailak eta Oxfordeko Unibertsitateko St Antony's College-k hitzarmen bat izenpetu zuten, 2007ko otsailaren 26an, ikertzaile batek egonaldia egin dezan Oxfordeko Unibertsitatean.\nOxfordeko Unibertsitateko St Antony's College Gizarte Zientzien arloan ospe aitortua duen zentro bat da, bereziki eskualdeko eta nazioarteko diziplinarteko ikerketetan. Euskadirekin lotutako gaietan espezialista den ikertzaile bisitari bat Oxfordeko Unibertsitateko St Antony's College-ko Europar Ikasketen Institutuan izateak nabarmen lagunduko du Euskadiri buruzko ezagutza garatzen.\nKontuan hartu da Lehendakariaren azaroaren 26ko 24/2016 Dekretua (2016ko azaroaren 28ko EHAA), dekretu horrek aldatu baitzuen Euskal Autonomia Erkidegoaren Administrazioko sailak sortu, ezabatu eta aldatu zituen eta horien egitekoak eta jardun-arloak finkatu zituen dekretua. Izan ere, dekretu horrek zenbait eskumen esleitzen dizkio sail honi, zientzia-politikan eta ikerketa teorikoaren eta aplikatuaren sustapenean eta koordinazioan.\n1.– Agindu honen helburua da diru-laguntzak emateko oinarriak ezartzea eta prozedura arautzea, 2018-2019 ikasturtean Oxfordeko Unibertsitateko St Antony's College-n ikertzaile bisitari gisa aritzeko egonaldiak finantzatzeko.\n2.– Ikertzaile bisitariak diziplina hauetan lan egin dezake: historia modernoaren politika, nazioarteko harremanak, ekonomia, gizarte-zientziak, antropologia eta nazioarteko zuzenbidea.\n1.– Laguntza ikasturte oso baterako izango da (hiru hiruhileko, urritik ekainera). Nolanahi ere, egonaldia hasi baino lehen, data horiek alda daitezke, justifikatuta badago eta proiektua behar bezala garatze aldera, betiere egonaldiaren iraupen osoa aldatu gabe, eta Oxfordeko Unibertsitateko Europar Ikasketen Institutuko zuzendariak berariaz adostasuna agertzen badu.\n2.– Hautagaiek egonaldi partzialak aukeratu ditzakete, hiruhileko batekoak edo bikoak, eta, hala eginez gero, beste hautagai batek edo batzuek aukera izango dute diru-laguntzak eskuratzeko.\na) Euskal Autonomia Erkidegoan bizitzea, gutxienez urtebeteko antzinatasuna dutela 2017ko urtarrilaren 1ean. Hala ere, antzinatasun bera izanik, atzerrian bizi direnen eskabideak ere onartuko dira, baldin eta atzerrian bizi diren espainiarren erroldaren (AEE) bidez Euskal Autonomia Erkidegoan auzotasuna badute eta atzerrian bizi aurreko azken auzotasuna Euskadin izan bada.\nc) Ingeles hizkuntzaren ezagutza-maila nahikoa izatea, unibertsitate-komunitatean lehen egunetik bizi eta lan egiteko gai izan daitezen.\nd) Ezin izango dira agindu honetan araututako diru-laguntzen onuradun izan honako xedapen hauetan jasotako egoeraren batean daudenak: Diru-laguntzen azaroaren 17ko 38/2003 Lege Orokorraren 13.2 eta 13.3 artikuluetan eta Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuaren 50.5 artikuluan.\n1.– Eskabidea modu telematikoan beteko da, Eusko Jaurlaritzaren Egoitza Elektronikoan eskuragarri jarritako inprimakiaren bidez. Hona hemen helbidea elektronikoa:\nEskabideari atxikitako dokumentazioa harekin batera bidali beharko da, aplikazio elektronikoaren bitartez. Horretarako, hautagaiak alta egin beharko du erabiltzaile gisa, eta aipatutako aplikazioan emandako argibideei jarraitu.\nBi modu daude aplikaziora sartzeko: ziurtagiri elektronikoaren bidez (NAN elektronikoa, ONA txartela, FNMTren pertsona fisikoen ziurtagiria), edo erabiltzaile eta pasahitzaren bidez. Aplikaziora sartzen diren pertsonek baimena ematen diote Ikerketa Zuzendaritzari (deialdia kudeatzen duen organoari) nortasun-datuak administrazio eskudunean egiazta ditzan bitarteko elektronikoen bidez edo eskuragarri dituen bestelako baliabideen bidez.\n2.– Behin eskabide telematikoa erabat bete denean eta aplikazioaren bitartez artikulu honen 8. atalean adierazitako dokumentuak erantsi direnean, eskatzaileak eskabidea erregistratzeko prozesua gauza dezake, Egoitza Elektronikoak onartzen dituen sinadura elektronikoaren sistemetako edozeinen bidez.\n3.– Paperez izapidetuz gero, aplikazioak sortutako eskabide-inprimakia inprimatu eta sinatu behar du eskatzaileak. Paperezko eskabideak artikulu honen 6. eta 7. apartatuetan adierazitako epean eta lekuan aurkeztuko dira.\n4.– Eskabidearekin batera, Erantzukizunpeko Adierazpena aurkeztu behar da, hala xedatzen baita azaroaren 11ko 1/1997 Legegintzako Dekretuaren 50. artikuluko 6. apartatuan (1/1997 Legegintzako Dekretua, Euskal Autonomia Erkidegoko Ogasun Nagusiaren Antolarauei buruzko Legearen testu bategina onartzen duena, EAEko 2011ko Aurrekontu Orokorrei buruzko abenduaren 23ko 5/2010 Legeak sartutakoa). Adierazpenak egiaztatuko du hautagaiek betebehar hauek betetzen dituztela:\n– Konpromisoa hartzen duela Hezkuntza Sailaren Ikerketa Zuzendaritzari jakinarazteko diru-laguntza emateko eskatu eta kontuan hartzen den baldintzaren bati eragiten dioten egoeretan izandako edozein aldaketa, bai eta edozein administrazioren edo erakunde publiko zein pribaturen eskutik helburu bererako diru-laguntzak, laguntzak, diru-sarrerak edo bestelako baliabideak jaso izanaren berri emateko ere.\nErreferentzia: «Oxfordeko Unibertsitateko St Antony's College laguntza»\nEskabideak toki hauetan ere aurkeztu ahal izango dira, bai eta informazioa eskatu ere: Herritarrei arreta emateko Zuzenean zerbitzuaren bulegoetan: Bizkaia (Kale Nagusia 85, 48011 Bilbao), Gipuzkoa (Andia 13, 20003 Donostia), eta Araba (Ramiro Maeztu 10, behea, 01008 Vitoria-Gasteiz). Telefono bidezko arreta eskuratzeko, 012 zenbakira deitu daiteke.\nBetiere, Administrazio Publikoen Administrazio Prozedura Erkidearen urriaren 1eko 39/2015 Legeak 16.4 artikuluan ezartzen duena aplikatuko da. Eskabideak, halaber, apirilaren 29ko 72/2008 Dekretuak (Euskal Autonomia Erkidegoko Administrazio Orokorraren erregistroen sorrera, antolaketa eta funtzionamendua arautzen duenak) aipatzen dituen lekuetan aurkeztu ahal izango dira, deialdian eskabideak aurkezteko adierazten den epean.\na) Doktore graduaren egiaztagiria.\nd) Oxfordeko Unibertsitateko St Antony's College-n garatu beharreko ikerketa-proiektua, agindu honetako 1. artikuluan aipatutako diziplinetako edozeini buruzkoa eta ingelesez idatzia.\ne) Eskatzailea unibertsitateko irakaslea bada, Zentroko arduradun legalak sinatutako dokumentua aurkeztuko da, eskatzaileari baimena ematen diona laguntzak iraun bitartean kanpoan egoteko.\nf) Hautagaiek beren irakaskuntza- eta ikerketa-lana ezagutzen duten ospe aitortuko hiru ikertzaileren aipamen-gutunak lortu beharko dituzte. Gutunak ingelesez idatzita egongo dira, eta Ikerketa Zuzendaritzari zuzenduko zaizkio.\nDiru-laguntzaren eskabidea guztiz betetzen ez bada edo arauzko agiriak aurkezten ez badira, Ikerketa Zuzendaritzak eskabideen sinatzaileei eskatuko die 10 eguneko epean hutsak bete ditzatela edo arauzko agiriak aurkez ditzatela. Halaber, ohartaraziko die, hala egin ezean, haien eskaeran atzera egin dutela ulertuko dela, Administrazio Publikoen Administrazio Prozedura Erkidearen azaroaren 26ko 39/2015 Legearen 68.1 eta 21.1 artikuluetan xedatutakoaren arabera.\nZuzenketak egiteko errekerimenduak 8. artikuluko hirugarren apartatuan ezarritako prozedurari jarraikiz jakinaraziko dira.\nIkerketa Zuzendaritzari dagokio laguntza hau kudeatzea.\nb) Oxford Unibertsitateko Europar Ikasketen Institutuko zuzendaria, edo hark izendatutako ordezko. Kalitate-botoa izango du.\nc) Bi aditu akademiko gehienez, bata Oxfordeko Unibertsitatekoa eta bestea Euskadikoa. Aditu horiek esperientzia handia izango dute akordio honetako diziplina garrantzitsuetan, eta St Antony´s College-ko Europar Ikasketen Institutuko zuzendariak eta Unibertsitate eta Ikerketako sailburuordeak aukeratuko dituzte, hurrenez hurren.\n2.– Hautaketa Batzordeak bi fasetan egingo du hautagaiek aurkeztu dituzten eskabideen ebaluazioa, irizpide hauei jarraikiz:\n1.a.– Lehiaketa fasea.\nCurriculum akademikoa eta zientifikoa: 10 puntu.\n● Argitalpenak, hitzaldiak, ezagutzaren transferentzia: 4 puntu.\n● Ikerlanaren emaitzek nolako inpaktua duten euskal gizartean: 3 puntu.\nIkertzailearen prestasuna: 5 puntu.\n● Hiru hiruhilekoko egonaldia: 5 puntu.\n● Bi hiruhilekoko egonaldia: 3 puntu.\n● Hiruhileko bateko egonaldia: 0 puntu.\n2.a.– Lehiaketa fasea.\n3.– Hautaketa Batzordeak aurkeztutakoari buruzko galderak egin ditzake, edo laguntzaren xedearekin lotutako beste alderdi batzuei buruzkoak. Era berean, hautagaiek ingelesa jakiteko baldintza betetzen dutela egiaztatuko du, 3.c) artikuluak adierazi bezala. Hautaketa Batzordeak lehenbiziko bost hautagaiei egingo die elkarrizketa gehienez. Aitzitik, lehenbiziko bost hautagaietako bat elkarrizketara bertaratzen ez bada, elkarrizketatutako hautagaien kopurua handitu liteke, ordenari zorrozki jarraituz.\n4.– Hautagaien ebaluazioa amaitu ondoren, Batzordeak onuradunak aukeratuko ditu, eta ordezkoen lehentasun-ordena ezarri, badaezpada esleipendunek uko egiten badiote edo laguntzarako eskubidea galtzen badute. Lehiaketaren bi faseetan puntu gehien lortzen dituena izango da esleipendun. Berdinketarik balego, elkarrizketaren fasean puntuaziorik onena izan duena hautatuko da.\n5.– Esleipendunak ezingo balu ikasturte akademiko osoa bertan egon, puntuazio handiena jaso duen bigarren hautagaiari eskainiko zaio ikasturtea amaitu arte geratzen den epealdia betetzeko aukera. Lehenengo bi hautagaiek hiruhileko bana bakarrik betez gero, hirugarren hautagaiari eskainiko zaio ikasturtea osatzeko aukera.\n6.– St Antony´s College-ren Gobernu Kontseiluak hautagaiei buruzko iritzia emango du, eta, bere irizpideen arabera eta arrazoiak emanez, proposatutako hautagairen bat onartu edo guztiak baztertu ahal izango ditu.\n7.– Hautaketa Batzordeak laguntza eman gabe utziko du, eskabiderik ez badago, edo hautagaiek ez badute balorazio osoaren % 50 gainditzen. Halaber, egonaldiaren epealdi partzialetako bat hutsik gera liteke.\n1.– Aurreko artikuluan xedatzen den hautaketa-prozesua amaitu ondoren, Hezkuntza Saileko Unibertsitate eta Ikerketako sailburuordearen ebazpen bidez emango da laguntza, deialdia EHAAn argitaratu eta hurrengo sei hilabeteetan.\n2.– Ebazpenean, adieraziko dira pertsona onuradunen nortasuna, egonaldia hasi eta amaitzeko datak eta laguntzaren zenbatekoa, 9. artikuluan jasotako kontzeptuen arabera banakatuta, eta, hala badagokio, ordezkoen identitatea eta horien lehentasun-ordena.\n3.– Aipatutako ebazpena jakinarazteko, www.euskadi.eus egoitza elektronikoko iragarki-taulan argitaratuko da.\n5.– Aipatutako ebazpenak ez dio amaiera emango administrazio-bideari, eta beraren aurka, gora jotzeko errekurtsoa aurkez daiteke, Eusko Jaurlaritzaren Hezkuntzako sailburuaren aurrean.\n6.– Ezarritako epean laguntza esleitzeko ebazpenik eman edo jakinarazten ez bada, eskabideak gaitzetsi direla ulertuko da. Kasu horretan, eta nahiz eta Administrazioak espresuki ebazteko betebeharra duen, gora jotzeko errekurtsoa jartzeko epea hiru hilabetekoa izango da, oinarri hauen 1. apartatuan ezarritako epea amaitu eta hurrengo egunetik hasita.\n7.– Aurrekontu-ekitaldiaren amaieran, Euskal Herriko Agintaritzaren Aldizkarian argitara emango dira onuradunen zerrenda eta emandako laguntzak.\nEuskal Autonomia Erkidegoko Administrazio Orokorrak St Antony´s College-ri transferituko dizkio funtsak, laguntza honen ordainketa kudeatzeko erakunde laguntzailea den heinean. Ordainketa arau hauen arabera egingo da:\na) Behin deialdia ebatzita eta onuradunak emandako laguntza onartu duenean, Euskal Autonomia Erkidegoko Administrazio Orokorrak xedapen honen 9. artikuluan esleitutako zuzkidura osoaren % 75 emango dio St Antony´s College-ri.\nSt Antony´s College-k laguntza ordainduko dio onuradunari, arau hauen arabera:\nBehin egonaldia amaituta, administrazioak kostuen balantze ekonomiko xehatuaren kopia emango dio ikertzaileari, St Antony´s-ek emandakoa.\nLaguntza hau bateraezina da helburu bererako ematen diren antzeko diru-laguntzekin.\na) Emandako diru-laguntza onartzea. Ildo horretatik, diru-laguntza eman izanaren ebazpena jakinarazten zaion egunetik hasi eta hamar eguneko epean onuradunak laguntzari berariaz eta idatziz uko egiten ez badio, laguntza onartutakotzat joko da. Diru-laguntza onartzeak esan nahi du agindu honetako arauak onartzen dituela.\nc) Eskatutako argibide guztiak ematea Kontrol Ekonomikoko Bulegoari eta Herri Kontuen Euskal Epaitegiari, laguntzen helburua fiskalizatzeko lanetan dihardutela.\nd) Garatzen duen ikerlanarekin lotutako mintegia antolatzea, eta emaitzak liburuetan, artikulu zientifikoetan eta gainerako bitartekoetan hedatzea. Ikertzaileek, bederatzi edo sei hilabeteko egonaldia egiten badute, nahitaez antolatu beharko dute mintegia.\ne) Oxfordeko Unibertsitateko Visiting Fellow gisa dagozkion ohiko ekitaldietan parte hartzea, bai eta Euskadiren gaineko ezagutza hedatzeko jardueretan ere, Eusko Jaurlaritzaren Hezkuntza Sailak hala eskatuta.\nf) Egonaldia amaitu ostean, Eusko Jaurlaritzaren Hezkuntza Sailari eta Oxfordeko Unibertsitateko Europar Ikasketen Institutuari txosten bat bidaltzea, ikerketaren egoerari eta Euskadin zein Oxforden burutu dituen gainerako jarduerei buruz.\ng) Oxford Unibertsitateko St Antony’s College-ri eragindako gastuen azalpen xehatua eta egiaztagiri originalak bidaltzea, artikulu honen d) letran xedatutako kasuan.\nh) Ostatu hartzeko izandako gastuen fakturak edo agiri baliokideak bidaltzea Eusko Jaurlaritzaren Hezkuntza Sailari, hilabeteko epean, egonaldia bukatzen denetik hasita.\ni) Euskal Autonomia Erkidegoaren Aurrekontu Orokorren kargura jasotako laguntzei buruzko antolamendu juridikoan ezartzen diren bestelako betebehar guztiak, eta, bereziki, Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren 50.2 artikuluak diru-laguntza publikoen onuradunen betebeharrei buruz ezarritakoa eta Diru-laguntzei buruzko azaroaren 17ko 38/2003 Lege Orokorraren 14. artikuluak xedatutakoa.\n1.– Onuradunak laguntzari uko eginez gero, sortu ez diren eskubide ekonomiko guztiak galduko ditu.\n2.– Onuradunen batek laguntzari uko eginez gero, Ikerketa Zuzendaritzak lehen ordezkoa izendatu dezake ikertzaile, laguntzaz baliatzeko geratzen den aldirako, betiere aldi hori gutxienez hiru hilabetekoa bada, eta hautagaiak St Antony´s College-ren Gobernu Kontseiluaren oniritzia badauka.\n1.– Onuradunak ez badu betetzen beka emateko ebazpenean, agindu honetan edo aplikagarri diren beste arauetan ezarritako baldintzaren bat, ebazteko eskumena duen organoak ebazpen bidez adieraziko du onuradunak jasotzeke duen zenbatekoa jasotzeko eskubidea galdu duela, eta jasotakoa eta dagozkion legezko interesak Euskal Autonomia Erkidegoko Diruzaintza Nagusiari itzuli behar dizkiola, Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuan eta Euskal Autonomia Erkidegoko Aurrekontu Orokorren kontura emandako diru-laguntzen berme eta itzulketetarako araubide orokorra eta horien kudeaketan parte hartzen duten erakunde laguntzaileen betekizun, araubide eta betebeharrak zehazten dituen abenduaren 17ko 698/1991 Dekretuan ezarritakoaren arabera.\nDatu Pertsonalak Babesteari buruzko abenduaren 13ko 15/1999 Lege Organikoaren eta Titulartasun Publikoko Datu Pertsonalen Fitxategiei eta Datuen Babeserako Euskal Agentziaren Sorrerari buruzko otsailaren 25eko 2/2004 Legearen arabera, deialdian parte hartzen dutenek baimena ematen dute deialdi hau izapidetzean jasotako datu pertsonalak tratatu eta argitaratzeko. Halaber, datuak «Bekadunen laguntzak» izeneko fitxategian sartuko dira. 2010eko urriaren 4ko Aginduan araututa dago fitxategi hori (2010eko azaroaren 5eko EHAA), eta beraren helburua da diru-laguntzen deialdia kudeatzea eta deialdian lehiatzen direnei prozesuaren bilakaeraren berri ematea. Ikerketa Zuzendaritza da fitxategi horren organo arduraduna. Datuak eskuratzeko, zuzentzeko, ezerezteko eta aurka egiteko eskubideak Ikerketa Zuzendaritzan gauzatu ahal izango dira. Horretarako, Eusko Jaurlaritzaren Hezkuntza Saileko Ikerketa Zuzendaritzara jo beharra dago (Donostia kalea 1, Vitoria-Gasteiz).\nAgindu honetan aurreikusten ez den guztirako, Administrazio Publikoen Administrazio Prozedura Erkidearen urriaren 1eko 39/2015 Legea eta Sektore Publikoaren Araubide Juridikoaren urriaren 1eko 40/2015 Legea aplikatuko dira.\nAgindu honek jasotako diru-laguntzak eta bertan xedatutakoa arautzean, kontuan hartuko dira Euskal Autonomia Erkidegoko Ogasun Nagusiaren Antolarauei buruzko Legearen Testu Bategina onartzen duen azaroaren 11ko 1/1997 Legegintzako Dekretuaren VI. Tituluak ezarritakoa, Diru-laguntzei buruzko azaroaren 17ko 38/2003 Lege Orokorrean eta Diru-laguntzei buruzko Lege Orokorraren Erregelamendua onartzen duen uztailaren 21eko 887/2006 Errege Dekretuan ezarritako oinarrizko araudia eta laguntzei eta diru-laguntzei aplikatzekoak zaizkien gainerako xedapenak.\nAgindu honek Euskal Herriko Agintaritzaren Aldizkarian argitaratu hurrengo egunetik aurrera izango ditu ondorioak.


Andoni Gomez: «Askok lotsa ematen dielako ez dute beren sinesmena aitortzen»\n30 apirila, 2012 Gazteak 625\nAndoni Gomezek (Idiazabal, 1993) akolito lanak egiten ditu Idiazabalgo elizan, orain bost urtetik hona. Ezohiko ofizioa duela onartzen du, baina eliza munduak haurra zela, erakarri zuela dio. Esperientzia horrek pertsona bezala hobetzeko ateak ireki dizkiola uste du.\nNolatan hasi zinen akolito edo meza laguntzaile lanean?\nBetidanik gustatu izan zait mezatara joatea. Lau urte nituela jada, elizako argiek, doinuek eta irudiek liluratu egiten nindutela gogoratzen dut. Nire aurretik beste akolito bat egon zen Idiazabalen. Hark utzi zuenean nik lan hura hartu nahi nuela garbi nuen, baina oso lotsatia naiz eta kosta egin zitzaidan pausoa ematea.\nZerk animatu zintuen azkenean pauso hura ematera?\nGarai hartan, hamahiru urte nituela, aitona gaixo zegoen etxean. Herriko apaiza sarri etortzen zen hura bisitatzera, eta horrek apaizarekin nuen harremana estutzeko bidea ireki zidan. Egun batean, indarrak batu eta nire asmoen berri eman nion. Ordutik, bost urte igaro dira.\nZeintzuk dira akolito baten eginbeharrak?\nLehen, gauza gehiago egiten ziren, baina orain ere ez zait lanik falta. Apaizari laguntzen diot orokorrean, mezatan poltsa pasatzen dut, kandelak piztu, musika jartzea eta kentzea ere nire ardura da, hiletetan hilkutxa sartzeko eta ateratzeko ateak irekitzea, eta baita tarteka, apaizaren hanka sartzeak konpontzea ere. Orain, haurren taldea antolatzeaz ere arduratzen naiz.\nNola ikusten duzu gaur eliza?\nElizak ez du jakin gizartearen martxa berdinean aurrera egiten. Orain 50 urte beharrak beste batzuk ziren eta elizara jende asko joaten zen. Gaur egun elizak modernizatzeko beharra dauka. Gainera, eskandalu batzuen aurrean, haurrei egindako abusuena adibidez, itsuarena egin du zenbaitetan. Ez du ongi erantzuten jakin, eta horrek ere ez dio mesederik egin. Gizartetik urrunduz doa.\nGazteak zergatik ez dira elizara joaten?\nModa kontutik baduela zerbait uste dut. Gaur egun ohikoena gazteak elizatik urruntzea da, eta batek hori egiten badu, besteek atzetik jarraitzen diote. Akolito hasi nintzenean kritika asko jaso nituen nire inguruan. Ohikotik ateratzen dena ez ulertzeko joera daukagu.\nSinistuna al zara?\nBai, nahiz eta elizak esaten duen guztiarekin bat ez natorren. Nire ustez, askok kontrakoa esaten duten arren, sinisten ez duenik ez dago. Guztiok daukagu zerbaitetan edo norbaitengan sinisteko beharra. Askok lotsa ematen dielako ez dute hori aitortzen.\nZein da mezatik gustukoen duzun unea?\nEz nuke bakarra aukeratuko. Mezen artean Gabonetakoak izaten dira politenak. Hiletak, adibidez, ez dira gustagarriak izaten, baina horrelako egoeren aurrean egoteak asko irakatsi dit bizitzaz eta heriotzaz.\n« Natura, begirune eske\nOscar Garcia: «Aldaketa erabatekoa da, auzolanaren garaira itzultzea bezalakoa» »


Muskizko Udala - La Glorietako ingurua egokitu eta hango ingurumena lehengoratuko du Muskizko Udalak\nLa Glorietako ingurua egokitu eta hango ingurumena lehengoratuko du Muskizko Udalak\nGuztira, 157.000 euroko aurrekontua erabiliz, La Glorieta egokitzeari eta hango ingurumena leheneratzeari ekingo dio Muskizko Udalak. Alde batetik, norabide berean aurretik egin diren ekintzak; eta bestetik, gutxi gorabehera 27.100 metro koadroko zabalera daukan kokaleku hau dela eta auzotarrek dauzkaten kezka eta interesak biltzeko Muskizko Udalak abiarazi zuen herritarren parte hartze prozesua dira proiektu honen abiapuntuak.\n2015. urteko La Glorietako sutea gertatu zenetik urte batzuk igaro diren honetan, gaur egun, inguruko basoetako ezaugarri diren milaka eta milaka landare daude inguru honetan. Hori horrela izanik, Muskizko udalerriko biodibertsitatea handitzea, bizi-kalitatea kaltetzen duten espezie exotikoen inbasioak saihestea, fauna eta flora bultzatzea, suteak ekiditea, eta oinezkoei paseatzeko eta naturarekin harremana izateko erabilera publikoko gune bat eskaintzea dira ekimen honek biltzen dituen proposamenak.\nGune honetako sarrerari helduta, hainbat ekintza egingo dira, oinezkoek erabil ditzaketen hiru bideak identifikatu ahal izateko. Horrela, aparkalekuaren ondoan dagoen sarbide nagusian ibilbideak erakusten dituen ohol bat jarriko da. Bide eta bidexka sarean, berriz, hainbat egokitze-lan eramango dira aurrera, esaterako, garbiketa orokorra eta sasiak kentzea, seinaleztatzea, ura bideratzeko elementuak eta hiri-altzariak kokatzea (paperontziak, bankuak… ). Horretaz gain, gailurra nabarmenduko da, eta 56 ale dauzkan arboretoa egokituko da, orain dauden espezie desberdinak erakusteko eta beste batzuk gehiago landatzeko.\nBirlandatzearekin batera, segurtasun lerroa da ekimen honetako alderdi garrantzitsuetako bat, besteak beste, inguratzen duten etxebizitzak direla eta. Beraz, gas biltegietako gunearen ondoan sasi-kentze sakona egingo da, 10 metroko lerro bat sortu ahal izateko. La Glorietatik behera, Arkazieta kalean, Muskizko hiriguneraino ailegatzen da natura gune hau, hori dela eta, bi guneak batzen diren leku horretan hesiak jarri eta zuhaixkak landatuko dira.


Loiuko Cadillac bakartia - Loiu - Aikor.eus\nLoiuko Cadillac bakartia\nAikor aldizkaria 2018-11-28 10:46\nCadillac marka mitikoa da. Hainbat filmetan agertzen dira auto horiek eta abeslariek ere aipatu dituzte zenbait kantatan, Loquilloren Cadillac bakartia, esate baterako. Amalio Fernández loiuztarrari antzinako autoak gustatzen zaizkio betidanik eta duela lau urte Cadillac Calais Deville bat erosi zuen. Zoritxarrez, seme-alabak ez datoz bere zaletasunarekin bat eta Amaliok bakarrik disfrutatzen du bere etxean.\nAmalio Fernández Villasana de Menan, Burgosen, jaio zen duela 71 urte. Gaztetan soldadutza egin zuen Zorrotzan, Bilbon, eta hemen gelditzea erabaki zuen. "Nire herrian zaila zen lan egitea, han 40 behi baino ez baitzeuden. Beraz, elektronika ikasi eta gero enpresa batzuetan egin nuen lan. Azkenik, 27 urte nituela etxetresna elektrikoen denda bat jarri nuen Gurutzetan", esan digu. Garai hartan Barakaldon bizi zen, baina 1990ean Loiura etorri zen. "Zerbait hurbila eta lasaia nahi nuen. Eta ingurua ezagutzen nuen hemendik bezero batzuk nituelako. Eta hemen nago, gustu-gustura".\nAmalioren etxea Katean dago eta handia da. Lekua dauka bertan zaletasunak lantzeko; ortua, esate baterako. "Bizitza Villasana eta Loiuren artean ematen dut. Herri bietatik ibiltzen naiz eta jende guztiak ezagutzen nau. Burgosen sagardoa eta txakolina ekoizten ditut". Denbora ere badauka, jubilatuta dagoelako.\nBaina benetako pasioa mekanika da. "Osaba bat nuen Kuban eta 1957an Opel Capitan autoa erosi zuen. Ederra zen. Hemen ez zegoen ia autorik eta horrek liluratu egin ninduen. Orain dela 15 urte gidatzeko aukera izan nuen. Zoragarria izan zen. Era berean, bolada hartan, Ameriketan dirutza irabazi zuten lagunak herrira itzultzen ziren oporretan-eta, eta horiek ere gidatzen zituzten auto zoragarriak. Ibilgailu horiek betiko izango ditut gogoan. Eta duela lau urte apetak eman zidan eta Cadillac Calais Deville autoa erosi nuen".\n"Autoa 30.000 euroren truke erosi nion Madrilgo lagun bati. Antzinako auto bat nahi nuen eta handia izan behar zuen, auto txikiak gustatzen ez zaizkidalako. R8 edo 600 bezalakoak, esate baterako, ez ditut atsegin". Amalioren Cadillac-a 1971n egin zuten eta 1972an matrikulatu zuten Madrilen. "Ez dut egunero erabiltzen, ez, noski, baina behar bezala mantentzen dut eta noizean behin txangoak egiten ditut. Ibilgailuen azterketa teknikoak urtero gainditzen ditut. Zoragarria da gidatzea, jostailua izango balitz moduan. Arazoa aparkatzea da, aparkaleku batean sartzea, oso luzea delako, ia 6 metroko luzera duelako".\nEz da auto merkea, ez, baina Amalioren esanetan, oso garestia ere ez da. “Autoak 20 litro gasolina behar ditu 100 kilometroko. Era berean, ordezko piezak Interneten bidez erosten ditut Madrilen". Mantentze lanari dagokionez, Amaliok berak egiten du. “Mekanikari frustratua naiz (kar, kar). Txikitatik gustatzen zait mekanika, nahiz eta elektronika ikasi. Beraz, nik neuk egiten dizkiet autoei mantentze-lanak. Betidanik egin dut: ur-ponpa eraberritu, enbragea aldatu… Denetarik egin dut. Poz-pozik nabil auto baten azpian, lanerako jantzita. Eta, horregatik, garajean lubaki bat jarri dut, autoak azpitik ikusi ahal izateko. Nire pasioa da”.\nArgi dago autoa Amaliori gustatzen zaiola, baina ez dio egun osoa Cadillac-i eskaintzen. “Ordu libreak baino ez dizkiot eskaintzen: olioa zelan dagoen ikusten dut, apainketa txikiak egiten dizkiot… Autoa badago nire zerbitzura; ez ni autoaren zerbitzura. Eta horregatik ez zaizkit auto klasikoen kontzentrazioak gehiegi gustatzen. Izan ere, hara joaten diren lagunek autoei buruz baino ez dute hitz egiten. Aspergarria da. Hala ere, Loiun antolatu zutenean, etxetik gertu nuenez, hurbildu egin nintzen. Eta Bizkaian beste bateren bat egiten bada, agian animatuko naiz, baina beste barik".\nAmeriketako Rolls Royce-ak\nLoiuztarrak ez die seme-alabei pasioa transmititu, baina bilobek primeran pasatzen dute aititeren etxera joaten diren bakoitzean. “Argazkiak ateratzen dituzte, autoan sartzen dira… (kar, kar). Kalera joaten naizenean antzeko gauza bat gertatzen zait. Jendea liluratuta gelditzen da eta argazkiak egiten dizkiote ibilgailuari. Normala da. Madrilgo lagun batek esan zidan Cadillac autoak zirela Ameriketako Rolls Royce autoak. Rolls Royce bat erostea gustatuko litzaidake, baina garestiegiak dira (kar, kar)”.\nCadillac-a ez da Amalioren auto bakarra. Eguneroko bidaiak Mercedes batean egiten ditu eta, horrezaz gainera, Jeep bat ere badago loiuztarraren garajean. “Jeepa konpondu egin behar dut, martxan jartzea lortzen ez dudalako”. Etorkizunean agian beste auto klasikoren bat ere erosiko du, baina ez daki ziur. "Auskalo! Odol beroa naiz eta egun batetik bestera erabaki ahal dut besteren bat erostea, baina momentuz ez dut horren inguruan pentsatzen”.


"'Nao Victoria'-rena da egin dudan maketarik handiena" - Bizkaiko Hitza\n“‘Nao Victoria’-rena da egin dudan maketarik handiena”\n2019, abenduak 06 Bizkaia, Elkarrizketa 105\n1519an Munduari lehen bira eman zion Nao Victoria ontziaren maketa egin du Gabriel Arrizabalaga Larrinagak (Ondarroa, 1953). Tamaina ikusgarria duen maketa Ondarroako Turismo Bulegoan dago jarrita.\nDuela hiru bat urte, Iñas Urrosolo harremanetan jarri zen neu ere kide naizen Ondarroako Astilleru itsasontzi modelismorako elkarteko kide batzuekin, eta Nao Victoria-ren maketa egiteko proposatu zidaten. Itsasontzia herrikoa zenez, zer edo zer berezia antolatzeko asmoa zuen Urrosolok. Beti Ondarroagaz lotura duten itsasontzien maketak egin izan ditut, eta horregatik onartu nuen proposamena. Julian Diaz Alonso ondarroarrak idatzitako Sangre y especias: El secreto de la Nao Victoria liburuaren arabera, hementxe, Ondarroako ontziola batean egin zuten Nao Victoria ere.\nGarai hartako ontzi baten itxura plano bat lortu genuen Interneten, baita erreplikaren hainbat argazki ere. Osagai horiekin guztiekin Iñaki Arantzamendik Nao Victoria-ren erreplikaren itxurara asko hurbiltzen den hiru dimentsiotako itxura planoa sortu zigun. Horri esker, maketa egitea lortu dugu.\nBestelako ontzi batzuen maketak egitera ohituta zaude. Maketa honetan zelan moldatu zara?\nEz nago horrelako gauzak egitera ohitua. Halan eta guztiz ere, ondo moldatu naiz. Itxura plano on bat edukiz gero, planoak eskatzen dizuna jarraitu besterik ez da egin behar. Alde horretatik, ez dago aldaketa nabarmenik.\nLaguntzaile asko eduki ditut: modelismo elkarteko Bittor Muñiz, Isidor Antxustegi harotza, Jesus Mari Agirre…\nZer egur erabili duzue?\nGaztainondoa, haritza… erabili ditugu, eta horri guztiari kolorea emateko tinta beltza erabili dugu. Kroskoko marrak, ostera, tinta gorriarekin margotu ditugu.\nSei bela ditu denetara, eta belak mugitzeko txirrikak eta gainontzeko material guztia ere guk egin dugu eskuz. Txirrika gehienak Bittor Muñizek egin ditu, denak ere eskuz. Bateren bat hiru dimetsioko inprimigailuan ere sortu dugu. Belak, lehenengo, zuriak egin genituen, baina adituek artxiboetatik lortutako informazioaren arabera, antza denez, okre gorria eman zieten Nao Victoria-ko belei, eta geuk ere okre gorria erabili dugu. Belak, gainera, era berezian ipini ditugu.\nNao Victoria iaz amaitu zenuen. Baduzu beste proiekturik buruan?\nGure familian egon zen Segundo Bienvenida baxurako egurrezko arrantzontziaren maketa egiten nabil orain. Opari bat izango da. 1950ean egin zuten osaba Domingoren ontzia. Aitonak aurretik Bienvenida ontzia eduki zuen.\nEta zelan doan maketa?\nAmaitzear nago. Koasta ez du ontziak duen lakoxea. Egiten ari naizenak koasta zer edo zer zorrotzagoa du.


Patxitrapero: Realak 3, Athletic-ek 2\nRealak 3, Athletic-ek 2\nAzkoitiko lagun batek kontatu zidan. Beste zereginik ez jun dan igandean, eta zinera jun omen zan. Azkoitiko Baztartxo zinemara.\n(Bai izen polita: Baztartxo...)\nEmaten zuten filmea, “El diario de Noa”, drama erromantikoa.\nKontua da, nere lagun hau desesperatuta irten zala zinematik, alboko tabernan, zinemaren pareta baten bestaldean, Athletic-Real Sociedad partidua ematen ari zirelako telebistan, eta DANA entzuten zalako.\nFutbolzale erromantikoentzako, kristoren txoiloa iruditzen zait. Sarrera bakarrarekin, bi emankizun. Baina jende gutxi zegoen zineman. Jakina, futbolzale guztiak, erromantiko izanda ere, ez zeudelako zinema hortan. Partidua ikusten ari zirelako!\n... Iñigo ezik.\n- Leire, faborez, aldatu aurpegia. 17 urte dira zinemara etortzen ez naizela. Ez zera kejatuko.\n- Bai, klaro, nere urtebetetzea dalako!\n- Kontuak atera, zenbat maite zaitudan! Anoetara jun gabe geratu naiz, pelikula erromantiko ostia hau zurekin ikusteagatik!\nLeire ez dago konforme. Etsita, filmean murgildu da, bere harremanak dituen hutsune sendaezinak ahazteko.\nFilmearen momentu batetan ordea... Leirek zeharka begiratu dio Iñigori. Ezin du sinistu, Iñigo negarrez ari da!\n(Klaro, 42. miñutua: Realak 0, Athletic-ek 2. A segundaaaa oooeeee... a segundaaaaa ooooeeee.....)\nLeirek Iñigoren bularrean ipini du bere burua, honi besarkatuta, eta honen malkoak eta muki jarioa sentitu ditu, hunkituta. Aiiii... Iñigok bere alde erromantikoa atera du! Badu! (Sinistezina. Ez zuen ematen!)\nBapatean Leirek, Iñigori bihotza azkarragotu zaiola sentitu du.\n(Jakina, 1-2 : 55 minutua: Nihat)\n"Ze majua, nere nobixue! Filmearekin emozionatzen ari da!"\nEta handik gutxira, azkarrago, askoz azkarrago...\n(Jakina, 2-2: 66 minutua: Nihat.)\n"Baina ze majua!"\nEta handik gutxira, Iñigori atake bat eman dio. Maitasun atake bat.\nOrgasmoa sentitu du!!!!\n(Nola ez ba! 3-2. 73 minutua: Gabilondo. Athleticen kontra!)\nZe polita dan maitasuna!\nAzkoitiko Udalari, nere partez, Baztartxoren ondoko tabernaren insonorizazioa dala ta jasotzen dituen kejak, artxibatzeko. Silencio administrativo.\nesra özdemir 3/28/2014 2:37 da tarde


2015 urtarrila - Dirutan\nBrowsing Posts published in urtarrila, 2015\nKontatu dut kontatu nahi nuena, beraz, hemendik aurrera ez espero bidalketa gehiago. Ez behintzat orain arte bezain maiz. Agian noizean behin eguneraketaren bat idatziko dut, baina auskalo. Eta kontatutako guztia errazago aurkitu ahal izateko, hona hemen aurkibide moduko bat: Inbertsiorako produktuak Gordailua Gordailuen etekina Opari gordailuak Gordailuen gastuak Gordailuen bermea Benetan gordailua dela ziurtatzeko modua […]\nInbertsio funtsen artean ETFak ikusi ditugun bezala badira beste hainbat inbertsio funts mota berezi. Horietakoak dira, hain zuzen, aurrezki planak, pentsio planak, eta antzekoak. Hau da, horiek ere inbertsio funtsak dira, beren gordailuzain, kudeatzaile, inbertsio politika, eta guztiarekin, baina inbertsio funts arrunten aldean zenbait abantaila izaten dituzte. Batzuk aurrezkien gaineko zerga atzeratzen dute, beste batzuk […]\nETFak burtsan aurkitzen dira, hau da, errenta aldakorreko merkatuetan. Hortaz, ETFtan inbertitzeko errenta aldakorrean inbertitzeko pauso berberak jarraitu behar dira. Horrela, lehenik balore kontu bat beharko dugu. Kontuan izan ETF gehienak nazioarteko burtsetan egoten direla, beraz, erakunde batean balore kontu bat ireki aurretik begiratu ondo kontu horrek zein merkatuetan aritzen uzten digun. Eta begiratu baita […]\n2015-01-16 No comments\nInbertsio funts arrunten fiskaltasuna errenta aldakorraren fiskaltasunaren oso antzekoa dela ikusi bagenuen ETFen kasuan antzekotasun hori are handiagoa da. Egia esan, ETFak errenta aldakor bezala aitortzen dira, eta elkarren arteko desberdintasun bakarra ETFen dibidenduak beti salbuespenik gabeko dibidendu bezala aitortu behar direla da. Beraz, ahaztu salerosketaren atxikipena eta inbertsio funtsen arteko intsuldaketak; ETFekin ez dago […]\nInbertsio funtsak ETF, fiskaltasuna, inbertsio funtsak\nInbertsio funtsetan inbertitzeko ez dugu oso urrun joan behar. Adibidez, ziur gure betiko banketxeak inbertsio funtsak dituela. Hala ere, banketxeak gehienetan funts gutxi batzuk eskeiniko dizkigu bakarrik, hain zuzen, berak kudeatzen dituen inbertsio funtsak. Guk ez dugu horrelakorik nahi. Gogoan izan ehundaka inbertsio funts daudela, beraz, ez da oso bizkorra gure inbertsio aukerak banketxe baten […]


Best 24 Star Tattoos Design Idea For Men and Women - Tatuaje Art Ideas\nsonitattoo Abuztua 5, 2016\nStar tatuajeak ezin dira alde batera utzi, eta ez dira ahaztu ere gizonezkoen eta emakumezkoen moda-adituek. Ikusten dugu ospetsuek tatuaje honekin tinta biltzea, itxura ederra delako. Zeruan izarrak ikusten dituzunean, beti txinpartatsu eta oso ederrak dira.\nEgin behar duzun lehenengo gauza da ikerketa. Ez zaizu barkatuko zeure burua marrazten ez duen tatuaje bat lortzen baduzu. Pena eta trauma zure etsaia nahi ez duzun zerbait da.\nSorbalda Star Tattoo\nTatuajeak marrazteko bezain onak diren pertsonak zure gorputzean behar duzun emaitza lortzeko behar duzun guztia da. Diseinatutako milaka diseinuekin, tinta lortuz gero, gaur egun oso merkean luxua bihurtu da.\nEskumuturreko Star Tattoo\nHainbat tatuajeetan espezializatu diren diseinatzaileak daude. Zuk zeuk egin dezakezun gauza ona da tatuaje honetan espezializatutako artista bat lortzeko. Urteetan zehar, jendeak tatuatzen hasi dira. Ez ikasten ari diren artistak.\nGauza beldurgarria izan daiteke, tatuaje hori ez litzatekeen bezain ona izango.\nOnline aukeran dituzun diseinu desberdinak daude. Diseinu honekin, ez zara leku batetik irtengo. Tatuatu dendari handiak bisitatzeko gomendatzen dizugu, zure aukerak konparatzen laguntzen dizun online diseinuarekin pozik ez bazaude.\nKoloreko Star Tattoo\nTatuaje hau oso ederra zen gorputzean primeran jarri baitzen. Ez dago zure tatuaje itxura ezin duen gorputzaren zatirik. Lehenengo aldiz jendeak tatuajeak ikusi ditut eremu zuhur batzuetan.\nErosketak egiten dituzunean, oso erraza da zure tatuajeagatik arrazoizko prezioa lortzeko. Inoiz ez duzu zure osasuna arriskuan jarri tatuaje bat lortzen ari bazara\nHorregatik tatuatuaren espezialista erabili behar zenuke. Badira hainbat espezialistek zure sormen-izaera babesten duten horrelako tatuaje bikainak edukitzeko orduan.\nTatuajeak #star gorputzean erabiltzen diren esanahi asko daude. Irudiaren iturburua\nIzarrak jendearen nahiak sinbolizatzen ditu. Horrek arrazoitzen du jende asko erabiltzen ari dela. Irudiaren iturburua\nIzarren erabilerarekin datorren dotorezia eta edertasuna ezin dira gainditu, horregatik oso ezagunak dira egun hauetan. Irudiaren iturburua\nBadira diseinu ugari ere, izar bat tintaz lortu nahi duzunetik. Izar-tatuajeak sinpleak baina konplexuak izan daitezke, nahi duzun izar motaren arabera. Irudiaren iturburua\nHainbat modu daude, zure izar itxura bikainak zure izarra apaintzen duzun edota beste forma edo diseinu batzuk gehitzeko. Irudiaren iturburua\nAukerak asko eta aukera ugari daude tatuaje gisa izarrak erabiltzen ditugunean. Irudiaren iturburua\nOspetsuek izarrak eta gizabanako gehienak maite dituzten izararen erabilera izugarrizko ezagunak dira. Izarren erabilera haiek oso berezia den norbait irudikatzeko erabil daiteke. Irudiaren iturburua\nIzar baten erabileran, zure bizitzan identifikatutako norbait erraz lor dezakezu. Izar hori zuretzako norbait mantentzen lagunduko dizun lotura izan daiteke. Pertsona orok du #tattoo-ren erabilerari esker, gizon batek edo emakumeek erabil dezakete. Irudiaren iturburua\nIzarrak tamainak eta formak desberdinak izan daitezke. Diseinu hau gustatzen al zaizu? Diseinu tatuaje hauek hainbat diseinu eta tamaina desberdinetakoak dira. Zenbaitek itxura izar gisa ikusten dute eta, batzuetan, pixka bat gogorra dirudi Irudiaren iturburua\nTatuatzailearen produktuaren araberakoa da dena. Ez dago zure izar tatuajea pertsonalizatu nahi duzunean zer lortzen duen kontatzeko. Irudiaren iturburua\nDiseinu hau harrigarria da bere koloreekin eta formekin. Fashonistak diren emakumeentzat, ziur asko maite egingo dute. Ez al duzu uste? Diseinatzaile sormen hori diseinatzailea da. Irudiaren iturburua\nAzkenean, izarrak tatuaje adierazpen hori egiteko erabil daitezkeen edozein tatuaje onenetako bat dira. Irudiaren iturburua\nGehiago Star Tatuajeak tinta neskaentzako ideia\ntatuaje gurutzatuakmehndi diseinuaLotus lore tatuajetatuaje ideiakarrano tatuajeakcat tatuajeakLuma Tattoolepoko tatuajeakarrow tatuajebegi tatuajeeguzki tatuajeakmusika tatuajeakolagarroa tatuajehenna tatuajecute tatuajeakmaite tatuajeakonena lagun tatuajeaktatuaje infinituatatuaje tribalakiparrorratza tatuajeakuarela tatuajeBihotz tatuajeakscorpion tatuajezodiako zeinu tatuajeakarreba tatuajeaklehoien tatuajeakaingeru tatuajeakbularrean tatuajeakmoon tatuajeakdiamante tatuajeTatuaje geometrikoakeskuko tatuajeakaingura tatuajeakhegazti tatuajeakcherry blossom tatuajeOrkatila tatuajeakbikote tatuajeakneskentzat tatuajeakkoi fish tattoooinez tatuajeakigo tatuajeakrip tattooskoroa tatuajeaktatuajeak gizonentzatlore tatuajeaktximeleta tatuajeakelefante tatuajemanga tatuajeakatzera tatuajeakbeso tatuajeak


Sexu hormonak | Biología | Xuletas, chuletas para exámenes, apuntes y trabajos\nEscrito el 29 de Enero de 2018 en vasco con un tamaño de 5,16 KB\nGURUIN ENDOKRINOAK:-Hipotalamoa:Entzefaloaren Oinarrian dago, eta hipofisiari lotuta.Faktore askatzaileak edo Inhibitzaileak.Hipofisiari eragiten dio eta hormonak sortzea aktibtu edo Inhibitzen du.-\n:Hipotalamoaren Azpian. Garunaren oinarrian dagoen guruin txikia da.Bi alde bditu:atzekoa edo Neurohipofisia eta aurrekoa edo adenohipofisia.NEURO::Oxitozina:Erditzean Umetokiaren uzkurdurak aktibatu eta ugatzetan esnea sortzea estimulatzen Du.Antidiuretikoa:Gernu Bidez kanporatzen den ur kantitatea murrizten du.ADENO:Proklatina:Behin erditu Ondoren ugatzetako esne-jariaketa sustatzen du.Hazkuntza-hormona:Hezurren Hazkuntza estimulatzen du.Gonadotropinak (FSH eta LH):Sexu-guruinei eragin eta Haien jarduera erregulatzen dute.Tiroidea estimulatzeko hormona (TSH):Tiroidearen jariaketa estimulatzen du.Adrenokortikotropina (ACTH):Giltzurrun gaineko guruinen jariaketa estimulatzen du.-Tiroidea:Lepoan Dago,trakearen aurrean eta laringearen Azpian.Tiroxina.Triiodotironina:Gorputzaren metabolismoa erregulatu eta Nerbio-sistemaren garapena sustatzen du.Kaltzitonina:Odoleko kaltzio-mailak Murriztu eta hezurretako kaltzio-mailak handitzen ditu.-Paratiroidea:Tiroidearen Atxikitako lau guruin txiki dira.Parathormona:Odoleko fosforo eta kaltzio Kantitatea erregulatzen du.-Giltzurrunen Gaineko guruinak:Giltzurrunen Gainean daude.Bi alde dituzte:azala eta muina.Azala.Kortisola:Glukosa sortzea Estimulatzen du,eta koipeen degradazioa ere. Halaber,hanturaren eta alergien Kontrako efektuak ditu. Muina. Adrenalina: Giharren jarduera gogorra sustatu eta Gorputza arrisku-egoerarako prestatzen du.-Area:Guruin Mistoa da.Intsulina:Odoleko glukosa-mailak murrizten ditu. Glukagoia:Odoleko Glukosa mailak handitzen ditu.-Barrabilak:Gizonezkoen Guruin mistoa da.Testosterona:Sexu-organoen eta bigarren maialko Suxu-ezaugarrien garapenean parte hartzen du,eta espermatozoideen ekoizpenean Ere.-Obulutegiak:Emakumezkoen Guruin mistoa da.\nSexu-organoen eta bigarren mailako sexu-ezaugarrien garapenean parte hartzen du.Progesterona:Obulutegietako zikloa Erregulatzendu.Gorputza haurdunaldirako prestatzen du.\nSistema Endokrinoaren gaixotasunak.Pertsona Osasuntsuarengan, gorputzak behar duen adinako kantitatean fabrikatzen da Hormona bakoitza. Kantitatea bere ohiko mailatik gorakoa edo beherakoa izan Daiteke eta horrek asaldura nabarmenak sortzen ditu.Halakoei hiperfuntzioa edo Hipofuntzioa esaten zaie. Gaixotaxun nagusiak:Diabetea.Kronikoa Eta gaur egun,sendaezina. Intsulina eskasiak edo intsulinarik ezak sortzen Du,eta horren ondorioz azukrea xurgatu (glukosa), ezta energia-iturri gisa Erabili ere.Halakoetan,odolak ohi baino azukre kantitate handiagoa izaten Du.1 Motako diabetea. Gazteei Eragiten die eta intsulina sortzen duen pankreako zelularik ez dagoelako Gertatzen da. Ratatzeko, gaixoari intsulina eman behar zaio egunero,injekzio Bidez.\n2 Motako diabetea\n40 Urtetik gorako pertsonei eragiten die.Zelulek intsulina egokiro erabiltzen ez Dutelako gertatzen da.Ondorioz,zelulek glukosa gutxiago kontsumitzen dute,eta Odoleko azukre kantitatea handitzen da.Urteek aurrera egin ahala,odoleko glukosa Kontzentrazio handiek bihotzeko gaixotasunak,itsutasuna,giltzurruneko Gutxiegitasuna,etab. Eragiten dituzte.Tiroideko Gaixotasunak.Hormona Gehiegi edo gutxiegi sortzearen ondorioz gertatzen dira eta Hipertiroidismoa edo hipotiroidismoa esaten zaie. Hiperfuntzioa Edo ohi baino tiroxina gehiago sortzeak areagotu egiten ditu metabolismoa, Urduritasuna, loezina, haserrekortasuna, hiperaktibotasuna eta pisu galera. Horrekin batera,tiroidearen bolumena ere handitzen da,hau da,lepoko hantura Agertzen da(bozioa).Hipofuntzioak gorputzeko funtziorik garrantzitsuenak Moteltzen ditu.Nanismoa Eta hipofisi-gigantismoa.Garapen-aldian Hazkuntza hormona sortzeko arazoek eragindako gaixotasunak Dira.\nArren sexu hormonak Sexu ezaugariak Kortisola glukosa Intsulina guruinak Kaltzio hormona Odoleko ormonak Hormonak


mitologiia | Otalorea\nAdarraren deia entzuten da eta keak hartuko du zerua. Su garrak izarretaraino igoko dira; eta egunak eta gauak bat egingo dute gaur. Gaitzak gainetik kentzeko sua eta ura , azala arazteko, zorte txarrak uxatzeko. Salto eta dantzarako gaua da, musika eta festarako, suaren inguruan biltzeko. Bihar goizeko ihintzak ere badu esanahi berezia. Oinutsik ibili eta urte osorako katarro eta gripea uxatzen omen dira; edo larrugorritan … Continue reading Eguzkiarekin dantzan\nOtalorea 2017-06-23 2017-06-23 Leave a comment


Axier Arteaga, buruz buruko txapelketatik pauso batera - Lasarte-oria - Txintxarri.eus\nAxier Arteaga, buruz buruko txapelketatik pauso batera\nTxintxarri Aldizkaria 2020-09-30 10:15\nAxier Arteaga, Artega II.a, partida jokatzen.\nAxier Arteagak, Arteaga II.ak buruz buruko txapelketako aurretiko sailkapen partida jokatuko du ostiralean, Etxarri-Aranatzen (Nafarroa). Aurrean Bakaikoa izango du. Duela hiru urte promozioko finalean bat egin zuten biek eta Arteaga II.ak lortu zuen txapela. Oraingoan ere, emaitza errepikatu nahiko luke Lasarte-Oriako pilotariak\nArteaga II.a buruz burukoaren atarian dago. Lasarte-Oriako pilotariak Bakaikoa garaitu beharko du ostiralean, 1. mailako buruz buruko txapelketarako txartela lortzeko.\nEz du lan erraza izango, ordea.Arteaga II.ak partida zaila eta gogorra espero du. "Bakaikoa pilotako hiru modalitateen artean buruz burukoan hoberen moldatzen dela esango nuke. Binaka ere oso ondo ari da jokatzen azken boladan. Partida asko irabazten eta joko ona egiten. Partida zaila izatea aurreikusten dut".\nBakaikoak gainera, etxean jokatzen du partida eta bere herritarren aurrean buruz buruko txapelketako txartela eskuratu nahiko du.\nBuruz burukoa helburu\nHerriko pilotariak buruz burukoaren sailkapen partida jokatzea espero zuela adierazi du. "Nire nahia sailkapena jokatzea zen eta espero nuen lehenengo mailan jokatzeko aukera nire esku egotea".\nPartida irabazten duen pilotariak lehen mailako buruz buruko txapelketa jokatzeko aukera izango du eta galtzen duenak bigarren mailako lehiaketan parte hartuko du.\nHorregatik, bere jokoa egiten saiatuko da, "dakidan bezala jokatzen saiatuko naiz eta partida ona egiten. Ea garaipena lortzen dudan".\nBuruz burukoaz gain, bikotekako partida ere lehiatuko du herritarrak larunbatean, urriaren 3an. Erasunekin batera Zubizarreta III.a eta Urretabizkaia II.a izango ditu aurrez aurre, Bilboko Bizkaia pilotalekuan.\nArteaga II.ak berrogeialdiaren ostean, ez du atsedenik izan eta binakako partida ugari ari da jokatzen. Lehengo asteburuan, esate baterako, Logroñon (Errioxa) eta Ataunen izan zen.\nLasarte-Oriako pilotaria ez dago gustura asteburuan egindako lanarekin. "Bi partidatan lehen zati txukuna egin dudala uste dut, batez ere, larunbatean. Baina gero, partida aldatu denean ez dut jakin nire atzelariari laguntzen. Ondorioz, ez ditugu partidak ongi itxi eta galdu egin ditugu biak".\nDenboraldi berezi honetan jokatutako binakako partiden irakurketa ere egin du. "Denetariko partidak egin ditudala uste dut. Batzuk oso onak; txarrak ere bai... Eta erregulartasun hori hartzea falta zaidala uste dut. Ea pixkanaka lortzen dudan".\nSeniorra, puntuak gehituz\nPilota profesionala alde batera utzita, Intza elkarteko kideek Ezker Hormako bigarren jardunaldia izan zuten aurreko asteburuan eta bigarren mailako senior bikoteak bakarrik eskuratu zuen garaipena.\nLehen jardunaldian antzera, Jon Pello Artetxe eta Mikel Elola osatutako senior bikoteak partida ederra jokatu zuen Azkoitiaren aurka. Aranberri eta Juaristi bikote indartsu izan zuten aurrez aurre . Tantoak asko borrokatu behar izan zituzten Intzako seniorrek eta azkenean, lasarte-oriatarrek eraman zituzten bi puntuak, 20-22 irabazita.\nBigarren kadete mailako gaztetxoek, berriz, Michelingo kirol gunean izan zituzten hitzorduak larunbatean eta ezin izan zituzten arerioak garaitu.\nIntza 1 bikotea izan zen lehena kantxara ateratzen. Jokin Lizasok eta Haritza Diaz de Gereñuk ezin izan zuten Gaztelekuko bikotearen aurka, 11-22. Jokoan bi taldean indarrak berdinduta egon arren, Andoaingo bikotea hasieratik nagusi izan zen sakeei esker; 10 tanto egin zituzten.\nIntza 2 osatzen duten Beñat Olazabalek eta Pedro Eloseguik partida borrokatua jokatu zuten. Tamalez, Olazabalek partida erdian min hartu zuen eskuin eskuan. Horrek partidaren patua eta emaitza baldintzatu zuen, 14-22.


Eman izena Yoga ikastaroan!!! – Egizu elkartea\nKurtso hasierarekin batera Yoga ikastaroaren hasiera, nola ez! Aurten ere, gure betiko irakaslea Hasier Rekondo, San Nikolas ikastolan izango dugu eskolak ematen. Ikastaroa hasiberrientzat zein maila erdikoentzat bideratuta dago. Lehenengo eskola urrian hasiko da eta iraila osoan zehar izena emateko aukera izango duzue, beraz, denborarik ez galdu eta email bat bidali egizugetxo@gmail.com helbidera eta zure plaza erreserbatu.\nLehenengo eskola urriaren 3an izango da.\nasier barruetabeña2016-09-07T10:47:47+02:002016-09-07|agenda, berbalagunok, egizu, ikastaroak, kirola, kirola euskaraz, yoga ikastaroa|0 Comments


Estreinatu dute gimnasioa - Soraluze - Plaentxia.eus\nEstreinatu dute gimnasioa\nUbane Madera Zangitu 2020-07-01 09:29\n08:30ean ateak zabaldu eta 08:35ean bertan zegoen gimnasio berriko lehen erabiltzailea: Haritz. Haren ondotik etorri da Nerea, apenas 10 minutu geroago. Biek estreinatu dute gimnasio berria, gogotsu estreinatu ere. Gimnasio berriaren parean gertu dira, baita ere, kiroldegiaren solairu berrian egokitu dituzten spinning gela eta erabilera anitzekoa.\nKiroldegiko begirale Oierrek harrera egin, gimnasioa erabiltzeko gutxieneko azalpenak eman eta berehala hasi dira gimnasia egiten kiroldegiko solairu berria estreinatu duten lehen bi herritarrak. Biek ala biek kontatu dute kiroldegira joateko deseatzen zeudela, hura horrenbeste denboran itxita izan ondoren. “Ni etxean ibili naiz gimnasia egiten, baina ez da gauza bera”, esan du Haritzek.\nOier begiraleak, berriz, esplikatu du, asko jota, aldi berean 15 lagun egon ahal izango direla gimnasio berrian. Beraz, baliteke noizbait itxaron beharra izatea. Horrela bada, gimnasio berriaren parean dagoen spinning gela erabil dezakete erabiltzaileek, harik eta gimnasioan lekuren bat libratu arte.\nIzan ere, gimnasio berriarekin batera, gertu dira kiroldegiko solairu berrian egokitu dituzten aretoak: spinning aretoa eta erabilera anitzekoa. Bigarren horretan egingo dituzte, adibidez, Birakako saioak eta kiroldegiak eskaintzen dituen ikastaro guztiak, hipopresiboak izan ezik.


ANTÓN COSTAS COMSAÑA\nKatedratikoa eta Ekonomian Aditua\nEkonomia Zirkuluko Lehendakaria (2013-2016)\nAurten Antón Costas bertan izan da eta "Frente a la incertidumbre, un nuevo contrato social" hitzaldia entzuteko aukera izan dugu.\nJohn Maynard Keynesek, hogeigarren hamarkadan arriskuaren eta ziurgabetasunaren arteko bereizketa egin zuen nagusiki. Nazio baten ekonomiaren kudeaketa ezberdina izaten da egoera batean eta bestean. Hainbat hamarkadetan arriskuan oinarritzen ziren modelo politiko-ekonomikoen ondoren, ziurgabetasunaren garaiera itzuli gara berriro. Egoera berria dela eta, konferentzia honetan aipatuko dut ziurgabetasun erradikaleko egoerei aurre egiteko, zerk egiten duen gizarte bat elkartuta eta babesean egotea, kaos politikoaren aurrean.Erantzuna, ekonomia eta politika era harmoniatsuan funtzionatzen jarraitzea eragingo duen itsasgarri ikusezin baten moduan jokatzen duen kontratu soziala izango da.\nHitzaldia ekainaren 1ean arratsaldeko 19.00etan izan da Kursaal-ean.\nHizlaria ondoez sozial sendoaren kausak eta Espainiako gizarteak eta, oro har, mendebaldeko sozietateetan,bizi dituen konbultsio politikoen kausei buruz hitz egiten hasi zen. Ekonomiaren digitalizaioak eta aldaketa teknologikoak (robotizazioarekin erlazionatuta) norberaren lanpostua galtzeko beldurra dakar, nahiz eta diru sarrera eta lanpostu duin bat eduki. Honek guztiak populismoa defendatzen laguntzen du eta errentaren desberditasun, globalizazioko galtzaileen baliabide urrien banaketan eta krisian eragiten duela dio hizlariak. Horregatik populisten artean errenta erdi eta altuko pertsonak daudela azaltzen du.\nLaurogeita hamargarren hamarkadatik soldata errealeko jaitsierak, desberdintasuna handiagotzeak, langabeziak, zorroztasun politikoak, diru sarreren jaitsierak eta familien pobreziak, haurrak dauden familietan bereziki, gerra osteko kontratu soziala desegin du (Espainiaren kasuan Trantsiziotik). Kontratu sozial horri esker, merkatu ekonomiari eta ongizate sozialari aukerak emango zizkiola uste genuen, laguntza gehiago behar zutenentzat bereziki eta inor ez zela atzean geratuko pentsatzen zen. Baina hitzeman hori apurtu egin da. Ekonomia eta aurrerapen soziala dagoeneko ez doaz batera.\nEtorkizunaren gaineko ziurgabetasunak globalizazioarekiko eta merkatuarekiko mesfidantza sortu du eta ondorioz lider karismatikoei babesa ematen die.\nBaina, hogeitamargarren hamarkadetatik jasotako esperientziak erakusten duenez gero, konponbide populista autoritario mota horrek etorkizunarekiko erlazio patologikora daramate.\nZiurgabetasunaren eta arriskuaren artean bereizketa egin ondoren, Antón Costas irakasleak seinalatu zuen ziurgabetasuna gure aurrean jartzen den laino bat bezala dela eta honek ez digula etorkizuna ikusten uzten. Gerta daitekeena aurreratu ezin dugunez, erabaki horien ondorioen aurka ezin gaitezke elkar estali. Hori dela eta, arrisku-egoerekin gertatzen den ez bezala, ziurgabetasunak gure erabakiak blokeatzen ditu.\nAzkenik, ziurgabetasuneko laino hori argitzeko bidea, XXI, menderako kontratu sozial berria dela dio, merkatu-ekonomi irekia, zabala,aurrerabide soziala eta demokrazia baketzen duena.


barren.eus - Aitziber Olaizolak irabazi du Euskal Herriko Hiru Txirlo Bola Joko Txapelketako bigarren jardunaldia\nPandemiak eragindako geldialdia pasatuta, martxan dira berriro ere bola joko txapelketak. Joan den urriaren 16an hasi zen Euskal Herriko 31. Hiru Txirlo Bola Joko Txapelketa, Elorrioko Argiñeta auzoan jokatu zuten estreinako jardunaldiarekin, eta parte hartze handia eduki zuen, 73 bolarik hartu baitzuten parte. San Andres taldeko Jose Gabriel Nuñez soraluzearra gailendu zen, zortzi txirlo botata.\nJoan den zapatuan, urriaren 23an, jokatu zuten bigarren jardunaldia Soraluzen, San Andres auzoan. 77 bolarik hartu zuten parte eta San Miguel taldeko Aitziber Olaizola izan zen guztietan onena, 7 txirlo botata. Lehen jardunaldiko irabazle Jose Gabriel Nuñezek egin zuen bigarren, sei txirlo botata, eta Oier Ugarteburu eibartarrak hirugarren, honek ere sei txirlo botata.\nAurtengo Euskal Herriko Txapelketak lau jardunaldi izango ditu, eta hirugarrena Markina-Xemeingo Lauzirika Herri Bolatokian egingo dute, azaroaren 6an; eta, laugarren eta azken jardunaldia, aurtengo sailkapen orokorra erabakiko duena, Azpeitiko Garmendipen jokatuko dute, azaroaren 13an. Astebete geroagoa, azaroaren 20an jokatuko dute Lehendakari txapelketa, Iruzubietako bolatokian, Ziortza-Bolibarren.\n• Parte hartze irekia\nOhikoa den moduan, txapelketako jardunaldietan edozeinek parte hartu ahal izango du. Esaterako, izena kanporaketa jokatuko den egunean eta lekuan bertan eman ahalko da, berau hasi baino lehenxeago eta, ordutegiari dagokionez, saio guztiak 17:00etan hasiko dira. Saririk ere ez da faltako. Jardunaldi guztietan banatuko dituzte sariak. Lehenengo sailkatuak 65 euroko saria jasoko du, bigarrenak 50 eurokoa, hirugarrenak 35 eurokoa, laugarrenak 20 eurokoa, bosgarrenak 10 eurokoa, eta seigarren sailkatuak, berriz, oparia.\n*Argazkiak: Arrate eta Leire Elizburu.\nBertan behera gelditu da Gipuzkoako 51. Hiru Txirlo bola joko txapelketa (2020-05-13)\nEneko Agirretxe errezildarra gailendu da Gipuzkoako Hiru Txirlo Txapelketako aurreneko jardunaldian, Aiastian (2020-03-11)\nAiastiako bolatokian hasiko da zapatuan Gipuzkoako Hiru Txirlo txapelketa (2020-03-05)


SOLITUDES Bakardadearen metafora\nPosted on 2016-01-29 by admin Leave a comment\nAsteburu honetan maskaren keinu-antzezlana ikusteko aukera izango dugu Durangaldean DURANGALDEA.-Mundu osoan barrena beraren lehenengo lanak, Andrea Doriné izenekoak, izan duen arrakastaren ostean, bat-batean alargun geratzen den agure baten historia dakarkigu KULUNKA konpainia gazteak. Kontakizun xumea izanagatik ere, metaforaz beteta dago, eta giza-harremanen, maitasun-beharraren eta inkomunikazioaren gaineko hausnarketez blai. Kulunka konpainiaren marka bihurtu da antzerki […]\n"Yoko eta lagunak" ikusgai izango da asteburu honetan Zornotzan\nPosted on 2016-01-07 by admin Leave a comment\nZORNOTZA.- “Yoko eta lagunak” Goya sarietarako hautagaia dugu animaziozko pelikula onenaren saria eramateko hautagaien artean. Juanjo Elordiren zuzendaritzapean eta Edorta Barruetabeñaren gidoiarekin asteburu honetan Zornotzan izango dugu ikusgai. Filmak aire librean jolastearen garrantzia aldarrikatu nahi du. Umeek behar-beharrezkoa dute askatasunarekin -eta segurtasunarekin- jolasteko aukera emango dien ingurune bat, beraien garapen emozional, sozial eta fisikoa bideratzeko. […]


Irañetako Udaletxea inauguratu dute – Cederna Garalur\nMartxoaren 28an (astelehena), inauguratu dute Irañetako Udaletxe berria. Eraikinean erabilera anitzeko gela bat prestatu dute, herritarrekin hainbat ekintza lantze aldera. Aipatu gelak ‘Nafarroako Mendialdea’ LGP programaren finantziazioa jaso du.\nInaugurazioan izan ziren Luis Garate, Cederna Garalur Elkartearen presidentea, Esther Celaya, elkartearen zuzendari-gerentea, Pedro Pegenaute, Nafarroako Gobernuko Toki Administrazioen zuzendari nagusia, eta Cristina Irigarai eta Asier Lakuntza, Irañetako alkatea eta zinegotzia, hurrenez hurren, eta proiektuaz arduratu diren arkitektoak.\nHerriko eraikin zahar bat berreskuratu da, 1982ra bitartean udaletxea izandakoa, eta gaur egun, zenbait aferengatik, erabilpenik ez zuena. Horrela, zerbitzu hobeak izanen ditu Sakanako udalerri txiki horrek. Oraingo eraikin berrituak traba arkitektonikoak gainditu ditu. Erabilera anitzeko aretoa egokitzeko, ‘Nafarroako Mendialdea’ LGP programak 60.000 euroko diru-laguntza eman du; hau da, halako proiektuetarako eman daitekeen gehiena.\nProiektuarekin bi helburu lortu dira: herriko ondare arkitektonikoa hobetzea eta berreskuratzea, eta herritarrek hainbat ekintza lantzeko gune bat izatea.\nPor Cederna_Garalur| 2011-08-26T13:16:25+00:00\tmarzo 29th, 2011|Sin categoría|Comentarios desactivados en Irañetako Udaletxea inauguratu dute


2021eko abenduaren 17a\nEuskaltzaindiak eta UZEIk 2021eko hitza aukeratu dute, hain zuzen, "aldaera". Lehen aldia da Euskaltzaindiak eta UZEIk urteko hitza elkarrekin hautatzen dutela. Euskarazko lexikoaren jarraipena egiten du egunez egun Akademiaren erakunde atxikia den UZEIk. Horretarako, nagusiki, komunikabideak arakatzen ditu, lexikoa eguneratua izatea ezinbestekoa baitzaio hizkuntza naturalaren prozesamenduan oinarritutako tresnetarako. Eguneroko jarraipen horretan oinarrituta hautatu da 2021eko hitza.\nErabilerak berritu duen hitza\nEuskararentzat, "aldaera" ez da hitz berria. Euskaltzaindiaren Hiztegian jasota dago lehendik ere, baina azken hilabete hauetan ohiz kanpoko erabilera izan du pandemiaren harira. Izan ere, aurten ere COVID-19a izan da albiste nagusienetako, besteak beste birusaren aldaera berriek pandemiaren beraren bilakaeran duten garrantzia dela eta.\nDagoeneko, COVID-19a eragiten duen SARS-CoV-2 birusaren aldaera ugari identifikatu dituzte zientzialariek mundu osoan zehar. Gaixotasun edo patogeno berrien izenetan erreferentzia geografikorik ez erabiltzea gomendatzen du Osasunaren Mundu Erakundeak, eta, horregatik, COVID-19aren birusaren kasuan ere, aldaerak ez dira izendatzen lehen aldiz identifikatu diren herrialdearen edo lekuaren arabera. Hain zuzen ere, horrelako izenak teknikoak ez diren testuinguruetan erabiltzen dira, baina herrialde edo leku horietako pertsonak ez estigmatizatzeko alfabeto grekoko letrekin izendatzea erabaki du OMEk.\nHorrela, Erresuma Batuan agertutako aldaerari alfa aldaera deitzen zaio, iaz Hegoafrikan identifikatutakoari beta aldaera, Brasilgoari gamma aldaera, Indiakoari delta aldaera, Perukoari lambda aldaera, Kolonbiakoari mu aldaera, eta aurtengo azaroan Herbehereetan eta Hegoafrikan detektatutakoari, berriz, omikron aldaera.\nAlbiste ugaritako hizpide\nUrte osoan zehar izan ditugu ahotan, beraz, SARS-CoV-2 birusaren aldaerak. Apirilean, OMEk eskatu zuen Erresuma Batuko aldaera edo aldaera britainiarra moduko izendapenak ez erabiltzea. Ekainean, berriz, delta aldaera hedatzen ari zela eta, txertatze-prozesua azkartzeko beharra azpimarratu zuten osasun-agintariek. Irailean albiste izan zen Kolonbian detektatu berria zen mu aldaera. Azaroan jakin genuenez, omikron aldaera Europan zegoen, Hegoafrikan lehendabiziko kasuak agertu aurretik.\nEdonola ere, alfabeto grekoa gogoan duen edonor ohartuko den bezala, OMEk mu aldaeratik omikron aldaerara egin du jauzi, nu eta xi letrak erabili gabe. Esan dutenez, berariaz baztertu dituzte letra horiek, ingelesezko new (‘berri’) hitzarekin nahas zitekeelako nu grekoa, eta, xi, berriz, Asian arrunta den abizena ere badelako. Eta, noski, letra horiek ez erabiltzeko erabakia ere hizpide izan da aurten\nKanal hauetan artxibatua: Koronabirusa | Euskaltzaindia


Jaiotzetik eskolara bidean, garatzen eta indartzen den jarduera da jolasa. Umeak jolasean lortzen duen kontzentrazio mailarik helduen artean lortzea zaila da.\nJolasa, izan, haurrak, ustez, helburu gabe, jolasagatik egiten duen edozein ariketa da, Jolasak ez du berezko araurik, jolasean ari direnak adostutakoak ez badira. Haurrak paper zein plastikozko janariekin otorduak prestatzen dituenean, panpinekin amatan jolas egiten duenean, badaki jolasean ari dena, eta oso ondo daki jostailuak, trapuak, paperak….ez direla janari edo egiazko umeak. Jolas egin nahi du, bere arau propioen mugak ezagutzeko edota gainditzeko Jolasa, beraz, finean, ariketa sinbolikoa da.\nSinbolizazio hau, gerora, rol-jolasetan garatzen da : lapur-ertzaina, aita eta ama, andereño…jolasetan. Rol jolas hauetan, umea bera bilakatzen da sinbolo, ahazten ez duen arren, inolaz, jolasean ari dena.\nJOLASAREN ARO NAGUSIAK eta JOLAS EGITEKO MODUAK\nJolasak, lehenik eta behin, umearentzat atsegin-iturri izan behar du; gainera, hurrenez hurren, bere gorputza ezagutzen eta kontrolatzeko eta ingurunea eta giza harremanetaz jabetzeko ere baliagarria izango zaie; finean, bere izaera eraikitzeko ezinbestekoa gertatuko da.\nOINEZ ikasi aurretik, nagusiki, amarekin eta helduarekin harremanetan, sortzen dituen jolasak ditu atsegin, baita, begira egoteko eta entzuteko balio duten jostailuak, esku artean erabili edo ahora eramatekoak, edo baita gauza afektiboak ( animalia itxurakoak panpina edo trapuak )\nBaina umeak ez du helduekin bakarrik jolas egiten. Bere gisara ere entretenitzen da. Eten gabe dihardu ariketa fisikoetan, atsegingarri zaizkiolako. Bere gorputza aztertzen du hariketa hauen bidez, zentzumen guztiekin eta zentzumen horietaz baliatuz arakatzen du bere ingurunea ere. Hala ere, beti behar du helduaren gertutasuna. Bakarrik egoteko ere nahiago du eta bere modura eskatzen du helduen babesa.\nOINEZ hasten denean, mugimenduzko jolasak eta mugimendua eragiten duten jostailuak, beti bere gorpuzkeraren neurrirako egokiak direnak eta gorputza eta inguruaz jabetzeko baliagarriak direnak ; manipulazio jolasekin ( urarekin, harearekin, buztinarekin, plastilinarekin …..) ukitzeko premia asetzen du.\nHIZKETAN HASTEAN beste jolas batzuetaz baliatzen da sozializatzeko : Musikarekin, aditasunarekin, edo imitazioarekin lotutako jolasek aurrena.\nUrtebete inguru duenean, umeak ikasten du helduak imitatzen Panpinak, hizketaldi telefonikoak, auto gidaketak…Imitatzeari ekingo dio aurrerantzean eta geroxeago, rol-jolasek laguntzen dute harremanak garatzen.\nJOLASA eta IKASKETAREN artean\nHURRENGO aro batean tresnen erabilerak ( pintzelak, puntura, errotulagailu edo arkatzak ) umeak irudimena askatzeko baliagarri diren heinean, jolas izaten jarraitzen dute . Jolasaren gaia, forma edo helburuari arauak ezartzen zaizkion heinean, jolas izatetik ikasketa izatera pasatzen dira.\nGauza berbera gertatzen da liburuekin : haurra irudien bidez bere historia sortzen duen heinean, jolasean ari da; ipuin bat entzuten duen heinean, adi dago… baina ez da jolasean ari.\nJOLASAREN ALDERDI SOZIALA\nUmeak, jolas egitean beste haurrekin egingo du topo berehalakoan.\nUmetxoak badu beste umeekiko jakin-nahirik, baina bi urte t’erdiak bitarte, gutxi gora behera, ez da beraiekin jolasean hasten. Horretarako, aurrena, jolas paraleloa garatzen da. Ume bakoitza bakarka ari da jolasean, beste ume batzuen artean. Hasiera batean, ez da ume arteko harremanik sortzen jostailuren bat eskuratzeko tira-birak ez bada.\nGeroxeago, beste aro bat dator. Elkarrekin jolas egitearena : umeek elkarrekin jolas egiten dute , jolas berean dabiltza. Bat mozorrotzen bada, gainerakoak ere bai. Jolas berean ari dira, baina askotan, bakoitza bere gisara, besteekin komunikatu gabe.\nHiru urte inguruan , jolas kooperatibo deitzen denaz baliatzen dira. Umeak antolatu egiten dira jolas egiteko, jostailuak trukatuz, rolak banatuz.\nBideari ekin diote, eta hurrena, jolas arautuak etorriko dira, jolas formalak.\nHoni buruz iritzi asko dago. Jolasaren eginkizunak ere asko direlako, besteak beste.\n1.- Alde batetik, jolasaren egitekoetako bat : AURRE-HARTZEA da. Alegia, haurrak heltzen denean beharrezko dituen eginkizunen sena garatzeko baliagarriak.\n2.- Jolasak, Fikzio eta objektu sinbolikoei esker, jarduera intelektualaren oinarrian dagoen simulazioa garatzen du : honela jasotzen dira ezaupideak\n3.- Arauekin jolas egiten duenean,. Eta arau horiek, bere premien arabera, aldatzen dituenean, haurrak, aurre egiteko beharrezkoa duen arrakasta bermatzen ikasten du.